hotchpotch/miracl-hf-unified huggingface dataset:
เจ้าสมปรารถนา ณ น่าน
เจ้าสมปรารถนา ณ น่าน เป็นธิดาในเจ้าโคมทอง ณ น่าน โดยเธอเป็นผู้สืบสกุลเจ้าผู้ครองนครน่านสืบต่อมารดา และเป็นผู้ครอบครองคุ้มเจ้าราชบุตร (หมอกฟ้า ณ น่าน) ร่วมกับเจ้าวาสนา ภู่วุฒิกุล น้องสาว และสถาพร สุริยา สามี
เจ้าสมปรารถนา ณ น่าน มีชื่อเล่นว่า ใหญ่ เป็นธิดาคนโตจากทั้งหมดสองคนของเจ้าประดิษฐ์ กับเจ้าโคมทอง ณ น่าน มีน้องสาวคือ เจ้าวาสนา ภู่วุฒิกุล ทั้งนี้เจ้าโคมทองผู้มารดาเป็นธิดาในเจ้าราชบุตร (หมอกฟ้า ณ น่าน) ส่วนเจ้าประดิษฐ์ผู้บิดาเป็นเหลนของพระเจ้าสุริยพงษ์ผริตเดช
เจ้าสมปรารถนา สำเร็จการศึกษาจากโรงเรียนอัมพรไพศาล และระดับอุดมศึกษาจากมหาวิทยาลัยหอการค้าไทย และเคยทำงานธนาคารแห่งหนึ่งในกรุงเทพมหานครที่ต่อมาเธอได้เกษียณก่อนกำหนด และกลับพำนักที่จังหวัดน่าน
ครั้นเจ้าโคมทอง ณ น่าน ถึงแก่กรรม เจ้าสมปรารถนาและเจ้าวาสนาจึงได้เป็นผู้ดูแลคุ้มเจ้าราชบุตร (หมอกฟ้า ณ น่าน) ต่อไป เจ้าสมปรารถนา ณ น่าน ได้ใช้ชีวิตคู่อยู่ร่วมกับสถาพร สุริยา โดยยังพำนักอยู่ภายในคุ้มดังกล่าว แม้จะมิได้เปิดให้ประชาชนเข้าชมได้อย่างเป็นทางการ แต่หากมีผู้สนใจเข้าชม เจ้าสมปรารถนาจะนำชมด้วยตนเอง และทำเช่นนี้มาตั้งแต่ปี พ.ศ. 2542 แล้ว
คาร์ดิฟฟ์ซิตีสเตเดียม
คาร์ดิฟฟ์ซิตีสเตเดียม (; ) เป็นสนามฟุตบอลแบบเป็นเก้าอี้ทั้งหมด โดยมีความจุ 26,828 ที่นั่ง ตั้งอยู่ในเมืองคาร์ดิฟฟ์ ประเทศเวลส์ เป็นสนามเหย้าของสโมสรฟุตบอลคาร์ดิฟฟ์ซิตี โดยก่อนหน้านี้เคยรับใช้งานการแข่งขันรักบี้ของสโมสรรักบี้คาร์ดิฟฟ์บลูส์มาก่อน
สกุลกะพ้อ
สกุลกะพ้อ () เป็นสกุลของพืชวงศ์ปาล์มที่มักพบในเขตร้อนของเอเชียตะวันออกเฉียงใต้ นิวกินี และฝั่งตะวันตกของมหาสมุทรแปซิฟิก เป็นปาล์มที่ใบแผ่เป็นรูปพัด จะแบ่งเท่าหรือไม่เท่าก็ได้สปีชีส์ในนิวกินิ
โทรีเซนไทย เอเยนต์ซีส์
บริษัท โทรีเซนไทย เอเยนต์ซีส์ จำกัด (มหาชน) ( ชื่อย่อ:TTA) บริษัทดำเนินธุรกิจเป็นบริษัทที่ประกอบธุรกิจโดยการถือหุ้นเพื่อการลงทุนเชิงกลยุทธ์ (strategic investment holding company) บริษัทมีธุรกิจหลัก 3 กลุ่ม ได้แก่ กลุ่มธุรกิจขนส่ง กลุ่มธุรกิจพลังงาน และกลุ่มธุรกิจโครงสร้างพื้นฐาน
บริษัทประกอบธุรกิจการให้บริการที่เกี่ยวข้องกับการเดินเรือมาตั้งแต่ปี พ.ศ. 2447 และในปี พ.ศ. 2528 บริษัทขยายสู่การให้บริการเรือบรรทุกสินค้าแห้งเทกอง บริษัทได้แปรสภาพเป็นบริษัทมหาชนจำกัด เมื่อวันที่ 15 ธันวาคม 2537 ในปี พ.ศ. 2538 บริษัทได้เริ่มธุรกิจให้บริการขุดเจาะน้ำมันและก๊าซธรรมชาตินอกชายฝั่ง และในปี พ.ศ. 2552 กลุ่มบริษัทโทรีเซน ได้ดำเนินธุรกิจปุ๋ย ธุรกิจเหมืองถ่านหิน และธุรกิจโลจิสติกส์สำหรับถ่านหิน
บริษัทประกอบธุรกิจโดยการถือหุ้นเพื่อการลงทุนเชิงกลยุทธ์ (strategic investment holding company) บริษัทมีธุรกิจหลัก 3 กลุ่ม ได้แก่ กลุ่มธุรกิจขนส่ง กลุ่มธุรกิจพลังงาน และกลุ่มธุรกิจโครงสร้างพื้นฐาน ในเชิงรายได้ ผลกำไรและขนาดของธุรกิจ TTA เป็นเจ้าของและดำเนินงานหน่วยธุรกิจหลัก 4 หน่วยได้แก่ โทรีเซนชิปปิ้ง (กลุ่มธุรกิจขนส่ง) เมอร์เมด (กลุ่มธุรกิจพลังงาน) บาคองโค (กลุ่มธุรกิจโครงสร้างพื้นฐาน) และ UMS (กลุ่มธุรกิจโครงสร้างพื้นฐาน)
โครงสร้างธุรกิจในกลุ่มบริษัท
เจ้าวาสนา ภู่วุฒิกุล
เจ้าวาสนา ภู่วุฒิกุล (สกุลเดิม: ณ น่าน) เป็นธิดาในเจ้าโคมทอง ณ น่าน และเป็นผู้ครอบครองคุ้มเจ้าราชบุตร (หมอกฟ้า ณ น่าน) ร่วมกับเจ้าสมปรารถนา ณ น่าน พี่สาว และสถาพร สุริยา พี่เขย
เจ้าวาสนา ภู่วุฒิกุล เป็นธิดาคนเล็กจากทั้งหมดสองคนของเจ้าประดิษฐ์ กับเจ้าโคมทอง ณ น่าน มีพี่สาวคือเจ้าสมปรารถนา ณ น่าน ทั้งนี้เจ้าโคมทองผู้มารดาเป็นธิดาในเจ้าราชบุตร (หมอกฟ้า ณ น่าน) ส่วนเจ้าประดิษฐ์ผู้บิดาเป็นเหลนของพระเจ้าสุริยพงษ์ผริตเดช
ครั้นเจ้าโคมทอง ณ น่าน ถึงแก่กรรม เจ้าสมปรารถนาและเจ้าวาสนาจึงได้เป็นผู้ดูแลคุ้มเจ้าราชบุตร (หมอกฟ้า ณ น่าน) ต่อไป ซึ่งเจ้าวาสนาได้สมรสและพำนักอยู่กับครอบครัวที่กรุงเทพมหานคร
จัสมิน อินเตอร์เนชั่นแนล
บริษัท จัสมิน อินเตอร์เนชั่นแนล จำกัด (มหาชน) ( ชื่อย่อ:JAS) บริษัทดำเนินธุรกิจร่วมลงทุนผ่านบริษัทในเครือ (Investment as a Holding Company) แต่เพียงอย่างเดียว ซึ่งส่วนใหญ่เป็นธุรกิจที่เกี่ยวกับการสื่อสารโทรคมนาคมและสารสนเทศในระบบต่างๆ รวมทั้งธุรกิจอื่นๆ ที่เกี่ยวเนื่อง
บริษัทก่อตั้งเมื่อวันที่ 3 ธันวาคม พ.ศ. 2525 โดยในระยะเริ่มแรกบริษัทดำเนินธุรกิจในด้านการให้คำปรึกษาทางด้านวิศวกรรมและได้ขยายประเภทของธุรกิจให้กว้างขวางขึ้นเป็นลำดับ ต่อมาในปี 2537 บริษัทได้แปรสภาพเป็นบริษัทมหาชนและเข้าจดทะเบียนในตลาดหลักทรัพย์แห่งประเทศไทย โดยมีการระดมทุนในตลาดเงินและตลาดทุนทั้งในประเทศและต่างประเทศเพื่อนำมาขยายธุรกิจของบริษัท
ในปี 2540 ซึ่งเป็นปีที่ประเทศไทยประสบวิกฤตเศรษฐกิจและรัฐบาลได้ประกาศลดค่าเงินบาทลง ส่งผลให้ภาระหนี้สินของบริษัทที่เป็นเงินตราต่างประเทศเพิ่มขึ้นเท่าตัว ทำให้บริษัทเกิดปัญหาในการจ่ายชำระหนี้เงินต้นและดอกเบี้ยเพิ่มขึ้นอย่างต่อเนื่อง เป็นเหตุให้บริษัทต้องยื่นคำร้องขอฟื้นฟูกิจการต่อศาลล้มละลายกลาง โดยบริษัทได้เสนอแผนฟื้นฟูกิจการให้กับบรรดาเจ้าหนี้และศาลเพื่อพิจารณา ซึ่งเมื่อวันที่ 7 สิงหาคม พ.ศ. 2546 ศาลได้มีคำสั่งเห็นชอบด้วยแผนฟื้นฟูกิจการของบริษัท และวันที่ 9 ธันวาคม พ.ศ. 2546 บริษัทได้ประกาศเริ่มต้นโครงการชำระหนี้ต่างๆ ตามแผนฟื้นฟูกิจการและได้ปฏิบัติตามแผนฟื้นฟูกิจการอย่างเคร่งครัดมาโดยตลอด เมื่อวันที่ 14 กันยายน พ.ศ. 2549 ศาลล้มละลายกลางได้มีคำสั่งให้บริษัทยกเลิกการฟื้นฟูกิจการ อันมีผลให้คณะกรรมการบริษัทกลับมามีอำนาจจัดการกิจการและทรัพย์สินของบริษัท และผู้ถือหุ้นทุกรายกลับมามีสิทธิตามกฎหมายต่อไป
ปัจจุบันบริษัทมีนโยบายการดำเนินธุรกิจเป็นบริษัทเพื่อการลงทุน หรือ Holding Company โดยมีวัตถุประสงค์ในการลงทุนธุรกิจโทรคมนาคมและสารสนเทศ และเลือกลงทุนในธุรกิจต่างๆ ที่มีผลิตภัณฑ์และบริการหลากหลายที่เอื้อประโยชน์ต่อกันโดยอาศัยศักยภาพของโครงข่าย บุคลากรที่มีความรู้ความเชี่ยวชาญ
ธุรกิจหลักๆ ที่บริษัทลงทุนประกอบด้วย
พระยาคำตัน
เจ้าหลวงคำตัน หรือ พระยาคำตัน เจ้าผู้ครองนครลำพูนองค์ที่ 4 พระองค์ปกครองลำพูนในระหว่างปี พ.ศ. 2381 - พ.ศ. 2384 รวมระยะเวลาการปกครองทั้งหมด 3 ปี
เจ้าหลวงคำตัน เป็นพระโอรสในพระเจ้าบุญมาเมืองเจ้าผู้ครองนครลำพูนองค์ที่ 2 กับแม่เจ้าจันทาราชเทวี เมื่อเจ้าหลวงน้อยอินทร์ถึงแก่พิราลัย จึงมีพระบรมราชโองการแต่งตั้งให้เจ้าหลวงคำตัน ขึ้นเป็นเจ้าผู้ครองนครลำพูน เมื่อพระองค์ถึงแก่พิราลัยในปีพ.ศ. 2384 เจ้าหลวงธรรมลังกาพระอนุชาของพระองค์ จึงได้เป็นเจ้าผู้ครองนครลำพูนแทนพระองค์
วงศ์ลำพู
Sonneratiaceae เป็นวงศ์ของพืชมีดอกอยู่ในอันดับ Myrtales โดยระบบ Cronquist ประกอบด้วยสองสกุล "Sonneratia" และ "Duabanga" ปัจจุบันจัดอยู่ในวงศ์ย่อยของวงศ์ Lythraceae ชื่อวงศ์นี้ตั้งตามนักธรรมชาติวิทยา Pierre Sonnerat.
เอสโซ่ (ประเทศไทย)
บริษัท เอสโซ่ (ประเทศไทย) จำกัด (มหาชน) ( ชื่อย่อ:ESSO) บริษัทเป็นผู้ประกอบกิจการโรงกลั่นปิโตรเลียม และจำหน่ายผลิตภัณฑ์ปิโตรเลียมแบบครบวงจร (integrated) อีกทั้งบริษัทยังทำการผลิตและจำหน่ายผลิตภัณฑ์อะโรเมติกส์และเคมีภัณฑ์อื่นโดยช่องทางขายผ่านทางลูกค้ารายย่อยและทางเครือข่ายที่กว้างขวางของสถานีบริการน้ำมันค้าปลีกภายใต้ชื่อการค้าเอสโซ่ รวมทั้งขายโดยตรงให้แก่ลูกค้าในภาคอุตสาหกรรม ค้าส่ง การบินและการเดินเรือ
บริษัทได้เริ่มจดทะเบียนจัดตั้งขึ้นในปี 2508 โรงกลั่นน้ำมันของบริษัทได้เริ่มดำเนินงานในปี 2514 และต่อมาบริษัทได้รับอนุญาตให้ขยายโรงงานและประกอบกิจการโรงงานกลั่นน้ำมันแร่ขนาดใช้น้ำมันดิบวันละไม่เกิน 35,000 บาร์เรล ภายใต้สัญญาประกอบกิจการโรงกลั่นน้ำมันปิโตรเลียมและเกี่ยวกับผลิตภัณฑ์จากปิโตรเลียมระหว่างกระทรวงอุตสาหกรรมกับบริษัท ลงวันที่ 14 มีนาคม 2516 และในปี 2528 รัฐบาลได้อนุมัติให้บริษัทเพิ่มกำลังกลั่นน้ำมันดิบเป็นวันละ 63,000 บาร์เรล จากการปรับเพิ่มปริมาณการผลิต หลังจากนั้นในปี 2534 รัฐบาลได้อนุมัติการเพิ่มกำลังกลั่นน้ำมันดิบที่ได้รับอนุญาตของโรงกลั่นน้ำมันของบริษัทเป็นวันละ 185,000 บาร์เรล บริษัทได้ทยอยเพิ่มกำลังกลั่นน้ำมันดิบของโรงกลั่นน้ำมันของบริษัทด้วยการปรับปรุงและพัฒนาอย่างต่อเนื่องจนมีกำลังกลั่นน้ำมันดิบในปัจจุบันอยู่ที่วันละ 174,000 บาร์เรล
ในวันที่ 12 มีนาคม 2539 บริษัทได้จดทะเบียนแปรสภาพจากบริษัทจำกัดเป็นบริษัทมหาชนจำกัด ในปี 2541 บริษัทเริ่มก่อสร้างโรงงานอะโรเมติกส์ในพื้นที่โรงกลั่นน้ำมันศรีราชาของบริษัท การก่อสร้างโรงงานอะโรเมติกส์ของบริษัทได้ดำเนินการแล้วเสร็จในปี 2542 โดยมีกำลังการผลิตพาราไซลีนปีละ 350,000 ตัน บริษัทได้เข้าเป็นหลักทรัพย์จดทะเบียนในตลาดหลักทรัพย์แห่งประเทศไทยในวันที่ 6 พฤษภาคม 2551
บริษัทเป็นหนึ่งในบริษัทในเครือเอ็กซอน โมบิล คอร์ปอเรชั่น (Exxon Mobil Corporation) ซึ่งเป็นหนึ่งในบริษัทพลังงานที่ใหญ่ที่สุดของโลก โดยบริษัทเป็นเจ้าของและผู้ประกอบกิจการโรงกลั่นน้ำมันแบบคอมเพล็กซ์ (complex refinery) ซึ่งมีกำลังการกลั่นน้ำมันดิบ 174,000 บาร์เรลต่อวัน และเป็นเจ้าของและผู้ประกอบการโรงงานอะโรเมติกส์ (aromatics plant) ซึ่งมีกำลังการผลิตพาราไซลีน 500,000 ตันต่อปี และหน่วยผลิตสารทำละลายซึ่งมีกำลังการผลิต 50,000 ตันต่อปี โดยโรงงานแต่ละแห่งนี้ได้เชื่อมโยงเข้ากับหน่วยกลั่นน้ำมันและกระบวนการกลั่นน้ำมันของบริษัทแบบครบวงจร มีที่ตั้งใกล้กับท่าเรือน้ำลึกแหลมฉบังที่ศรีราชา จังหวัดชลบุรี
เจ้าไชยลังกาพิศาลโสภาคย์คุณ
เจ้าหลวงไชยลังกาพิศาลโสภาคย์คุณ () เจ้าผู้ครองนครลำพูนองค์ที่ 6 พระองค์ปกครองลำพูนในระหว่างปี พ.ศ. 2386 - พ.ศ. 2414 รวมระยะเวลาการปกครองทั้งหมด 28 ปี ทรงเป็นเจ้าผู้ครองนครลำพูนที่ปกครองลำพูนยาวนานเป็นอับดับที่ 2 รองจากเจ้าจักรคำขจรศักดิ์
เจ้าหลวงไชยลังกาพิศาลโสภาคย์คุณ เป็นราชโอรสในเจ้าหลวงเศรษฐีคำฝั้นเจ้าผู้ครองนครลำพูนองค์ที่ 1 และเจ้าผู้ครองนครเชียงใหม่องค์ที่ 3 กับแม่เจ้าคำแปงราชเทวี ทรงปกครองลำพูนหลังจากที่เจ้าหลวงธรรมลังกาถึงแก่พิราลัย จึงมีพระบรมราชโองการแต่งตั้งให้เจ้าหลวงไชยลังกาพิศาลโสภาคย์คุณ ขึ้นเป็นเจ้าผู้ครองนครลำพูนเมื่อปีพ.ศ. 2386 พระองค์ทรงปกครองลำพูนอยู่ 28 ปี พระองค์ก็ถึงแก่พิราลัยในปีพ.ศ. 2414 เจ้าหลวงดาราดิเรกรัตน์ไพโรจน์ราชโอรสของพระองค์ จึงได้เป็นเจ้าผู้ครองนครลำพูนแทนพระองค์
ล็อกซเล่ย์
บริษัท ล็อกซเล่ย์ จำกัด (มหาชน) ( Loxley Public Company Limited ) เป็นบริษัทที่ประกอบกิจการมายาวนานกว่า 80 ปี มีการขยายธุรกิจ สินค้าและบริการ มีความหลากหลายใน 5 สายธุรกิจ ได้แก่
1.สายธุรกิจเทคโนโลยีสารสนเทศ
2.สายธุรกิจบริการอาหารและการจัดจำหน่าย
3.สายธุรกิจพลังงาน
4.สายธุรกิจเน็ตเวิร์คโซลูชั่นส์
5.สายธุรกิจบริการ
บริษัท ล็อกซเล่ย์ จำกัด (มหาชน)
บริษัท ล็อกซเล่ย์ จำกัด (มหาชน) เริ่มดำเนินธุรกิจเมื่อ 15 มกราคม พ.ศ. 2482 เดิมใช้ชื่อ บริษัท ล็อกซเล่ย์ ไรซ์ กัมปะนี (กรุงเทพ) จำกัด เป็นการร่วมลงทุนระหว่าง นายอึ้งยุกหลง ล่ำซำ กับ นายแอนดรูว์ บิตตี้ จากบริษัท ดับบลิว อาร์ ล็อกซเล่ย์ ในฮ่องกง โดยช่วงแรกเริ่มจากธุรกิจโรงสีข้าว และส่งออกสินค้าเกษตร เช่น ข้าว และไม้ เป็นต้น
ต่อมาในปี พ.ศ. 2500 ได้เปลี่ยนชื่อเป็น บริษัท ล็อกซเล่ย์ (กรุงเทพ) จำกัด และได้ขยายธุรกิจเป็นการนำเข้าสินค้าอุตสาหกรรม และสินค้าเทคโนโลยีที่มีคุณภาพสูง จากต่างประเทศเพิ่มขึ้นบริษัทฯ ได้แปรสภาพเป็นบริษัทมหาชน เมื่อ 1 เมษายน พ.ศ. 2536 พร้อมทั้งเข้าจดทะเบียนในตลาดหลักทรัพย์แห่งประเทศไทย เมื่อ 25 มกราคม พ.ศ. 2537 ในกลุ่มพาณิชย์ชื่อ “LOXLEY”
ปัจจุบัน บริษัทฯ มีการขยายธุรกิจ สินค้าและบริการ ใน 5 สายธุรกิจ ได้แก่ สายธุรกิจเทคโนโลยีสารสนเทศ สายธุรกิจบริการอาหารและการจัดจำหน่าย สายธุรกิจพลังงาน สายธุรกิจเน็ตเวิร์คโซลูชั่นส์ และสายธุรกิจบริการ ซึ่งครอบคลุมสินค้าและบริการ ในด้านเทคโนโลยีสารสนเทศและการสื่อสาร โครงสร้างพื้นฐาน คอนซูเมอร์อิเล็กทรอนิกส์ การพิมพ์ เครื่องส่งโทรทัศน์และวิทยุ ระบบขนส่ง ระบบควบคุม พลังงาน ระบบรักษาความปลอดภัย เคมีภัณฑ์ ผลิตภัณฑ์ก่อสร้าง อสังหาริมทรัพย์ ผลิตภัณฑ์ที่เป็นมิตรกับสิ่งแวดล้อม พลังงานทางเลือก สินค้าอุปโภคบริโภค อาหารและการจัดจำหน่าย การค้าและการลงทุนระหว่างประเทศ ฯลฯ
ตราแผ่นดินของอาเซอร์ไบจาน
ตราแผ่นดินของอาเซอร์ไบจาน ประกาศใช้อย่างเป็นทางการเมื่อวันที่ 17 กันยายน พ.ศ. 2533 เป็นตราแผ่นดินที่ผสมผสานอารยธรรมดั้งเดิม และ อารยธรรร่วมสมัยเข้าไว้ด้วยกัน. อันมีเปลวไฟเป็นองค์ประกอบหลัก ดังสมญานามที่ว่า "ดินแดนแห่งเปลวไฟนิรันดร์" – สื่อถึงศาสนาโซโรอัสเตอร์ เป็นรากฐานอารยธรรมดั้งเดิมของชาวอาเซอร์ไบจาน.
แถบสีทั้งสามที่ปรากฎบนตราแผ่นดินนั้นมาจากสีของธงชาติอาเซอร์ไบจาน. สีเขียว หมายถึง ศาสนาอิสลามซึ่งเป็นศาสนาหลัก. สีแดง หมายถึง ความก้าวหน้า และ การก้าวไปสู่ความเป็นยุโรป. สีฟ้า หมายถึง ชาวเติร์กในอาเซอร์ไบจาน. ดาวแปดแฉก หมายถึงชาวเติร์กสาขาต่างๆ รวม 8 สาขา ได้แก่ ชาวอาเซอร์ไบจาน ชาวเติร์กอานาโตเลีย(ตุรกี) ชาวชากาไต (หรือชาวอุซเบกและชาวอุยกูร์) ชาวตาตาร์ ชาวคิปชัก (ชาวคาซัค,ชาวคีร์กีซและชาวบัชกีร์) ชาวเซลจุก และชาวตุรโกมัน(เติร์กเมน).
ข้าวสาลีและโอ๊กที่รองรับตราแผ่นดินนั้น, รวงข้าวสาลี เป็นผลิตผลทางการเกษตรสำคัญที่สร้างรายได้หลักของประเทศ และ กิ่งโอ๊ก สื่อถึงพืชพรรณที่มีความอุดมสมบูรณ์
ตราแผ่นดินของอาเซอร์ไบจาน สื่อความหมายถึงอิสรภาพ และ เอกราชของอาเซอร์ไบจาน. ตรงกลางมีรูปเปลวไฟนิรันดร์ โดยเปลวไฟเป็นคำว่า "อัลเลาะฮ์" (اللّٰه) ในภาษาอาหรับ อยู่ภายในดาวแปดแฉกสีขาว. ซึ่งสื่อถึงเปลวไฟ ที่มาจากสุสาน Martyrs' Lane เพื่อรำลึกถึง ผู้เสียชีวิตจากการฆ่าล้างเผ่าพันธุ์โดยกองทัพบกโซเวียต ในเหตุการณ์มกราทมิฬ ค.ศ. 1990 และ สงครามนากอร์โน-คาราบัค ค.ศ. 1988-1994.
ตราแผ่นดินของอาเซอร์ไบจาน ต้องแสดงไว้ที่อาคารสำนักงานของทางราชการไว้ทุกวันตามที่กำหนดไว้ในกฎหมาย สถานที่ดังกล่าวได้แก่:
วงศ์ตะแบก
วงศ์ตะแบก หรือ Lythraceae เป็นวงศ์ของพืชมีดอกมีสมาชิก 620 สปีชีส์ มีไม้พุ่มและไม้ยืนต้น อยู่ใน 31 สกุล สกุลส่วนใหญ่ได้แก่ "Cuphea" (275 spp.), "Lagerstroemia" (56), "Nesaea" (50), "Rotala" (45), and "Lythrum" (35). พืชในวงศ์ตะแบกแพร่กระจายไปทั่วโลก ส่วนใหญ่อยู่ในเขตร้อน
วงศ์ตะแบกมีสมาชิก 31 สกุลอยู่ในวงศ์ย่อย 5 วงศ์ย่อย:
พร็อพเพอร์ตี้ เพอร์เฟค
บริษัท พร็อพเพอร์ตี้ เพอร์เฟค จำกัด (มหาชน) ( ชื่อย่อ:PF) บริษัทและบริษัทย่อย ดำเนินธุรกิจพัฒนาอสังหาริมทรัพย์ประเภทพัฒนาที่ดินและก่อสร้างที่อยู่อาศัยโดยเน้นการพัฒนาโครงการหมู่บ้านจัดสรร และโครงการอาคารชุดในเขตกรุงเทพมหานครและปริมณฑลเป็นหลัก ทั้งนี้บริษัทมีรายได้หลักจากการขายที่อยู่อาศัยทั้งในแนวราบ และแนวสูง
บริษัทจัดตั้งขึ้นเมื่อวันที่ 14 สิงหาคม 2528 โดยดำเนินธุรกิจพัฒนาอสังหาริมทรัพย์ประเภทพัฒนาที่ดินและก่อสร้างที่อยู่อาศัยโดยเน้นการพัฒนาโครงการหมู่บ้านจัดสรร และโครงการอาคารชุดในเขตกรุงเทพมหานครและปริมณฑลเป็นหลัก ต่อมาในวันที่ 26 พฤษภาคม 2536 บริษัทได้รับพิจารณาให้เป็นบริษัทจดทะเบียนในตลาดหลักทรัพย์แห่งประเทศไทย และวันที่ 1 มิถุนายน 2536 เริ่มทำการซื้อขายในตลาดหลักทรัพย์แห่งประเทศไทยในหมวดอสังหาริมทรัพย์
ลักษณะการประกอบธุรกิจของบริษัท บริษัทย่อยและบริษัทร่วม แบ่งออกเป็น 5 กลุ่ม ได้แก่
บางกอกแลนด์
บริษัท บางกอกแลนด์ จำกัด (มหาชน) ( ชื่อย่อ:BLAND) ก่อตั้งขึ้น เมื่อวันที่ 19 เมษายน 2516 มีวัตถุประสงค์หลักในการพัฒนาที่ดินย่านชานเมืองเพื่อการอยู่อาศัยและการพาณิชย์ นโยบายของบริษัทฯ คือการพัฒนาที่ดินให้เป็น “เมืองขนาดย่อม” ซึ่งมีความพร้อมสรรพในตัวเอง ประกอบด้วยสถานที่พักอาศัยและสถานที่ประกอบธุรกิจตลอดจนระบบสาธารณูปโภคที่ครบครัน หลักทรัพย์ของบริษัทเข้าจดทะเบียนในตลาดหลักทรัพย์แห่งประเทศไทย เมื่อวันที่ 5 กุมภาพันธ์ 2535
ตราแผ่นดินของปากีสถาน
ตราแผ่นดินของปากีสถาน เริ่มใช้วันที่ พ.ศ. 2497 มีส่วนประกอบคือ
มีคำขวัญในริ้บบิ้นสีเขียว เขียนว่า ศรัทธา เอกภาพ วินัย (อูรดู: اتحاد، تنظيم، يقين محکم)
ปราสาทอาซูจิ
ปราสาทอาซูจิ () เป็นหนึ่งในปราสาทหลักของโอดะ โนบูนางะ สร้างขึ้นระหว่าง ค.ศ. 1576–1579 บนชายฝั่งทะเลสาบบิวะในแคว้นโอมิ โนบูนางะตั้งใจสร้างขึ้นใกล้นครหลวงเกียวโตเพื่อคุ้มกันเส้นทางสู่นครหลวง แต่อยู่นอกเมืองเพื่อให้รอดพ้นจากเหตุเพลิงไหม้และการสู้รบที่เกิดขึ้นในนครหลวงเป็นครั้งคราว ที่ตั้งนี้มีประโยชน์ทางยุทธศาสตร์ในด้านการจัดการเส้นทางการติดต่อสื่อสารและขนส่งระหว่างศัตรูสำคัญสามตระกูลของโนบูนางะ ได้แก่ ตระกูลอูเอซูงิทางทิศเหนือ ตระกูลทาเกดะทางทิศตะวันออก และตระกูลโมริทางทิศตะวันตก
หน้าไพ่
ในการเล่นไพ่ หน้าไพ่ () เป็นหมวดหมู่อย่างหนึ่งที่ใช้แบ่งไพ่ในสำรับ ไพ่แต่ละใบมักมีสัญลักษณ์แสดงว่าไพ่ใบนั้นอยู่ในหน้าไพ่ใด หน้าไพ่อาจระบุด้วยสีที่พิมพ์บนไพ่แทน หรือหน้าไพ่จะต้องระบุด้วยสีที่พิมพ์บนไพ่ร่วมด้วยก็ได้ สำรับไพ่ส่วนใหญ่ยังมีอันดับ (rank) ของไพ่แต่ละใบ และอาจรวมไพ่พิเศษในสำรับที่ไม่จัดอยู่ในหน้าไพ่ใด ๆ ซึ่งมักเรียกว่า ไพ่ชนชั้นต่ำ
ดิเอโก โลเปซ โรดริเกซ
ดิเอโก โลเปซ โรดริเกซ (; เกิดเมื่อวันที่ 3 พฤศจิกายน ค.ศ. 1981) เป็นนักฟุตบอลชาวสเปน ปัจจุบันเล่นให้กับสโมสรฟุตบอลเอซีมิลานในเซเรียอา ตำแหน่งผู้รักษาประตู
ปลาผมนาง
"สำหรับปลาผมนางอีกสกุลหนึ่ง ดูที่: ปลาจุยจินขาว และปลาสีกุนครีบยาว"
ปลาผมนาง หรือ ปลาโฉมนาง หรือ ปลาโฉมงาม (, Diamond trevallies, Pompanos) เป็นปลาทะเลสกุลหนึ่ง ใช้ชื่อสกุลว่า "Alectis" จัดอยู่ในวงศ์ปลาหางแข็ง (Carangidae)
มีรูปร่างทั่วไป คือ ลำตัวสั้น กว้าง แบนข้างมาก คอดหางเล็ก เว้นแต่ที่ส่วนท้ายของเส้นข้างตัว โดยเฉพาะ บริเวณคอดหางเกล็ดอ่อนจะขยายใหญ่เป็นสันแข็งที่ปลายหาง มีกระดูกอ่อนลักษณะเป็นเกล็ดแข็ง 2 อัน โผล่อยู่หน้าครีบก้น ที่สำคัญคือ ต่างก็มีก้านครีบหลังตอนที่ 2 และครีบก้นที่เป็นเส้นยาวมาก ลำตัวผิวหนังสีเงิน เฉพาะใกล้สันหลัง เป็นสีฟ้าอมเทา ในระยะที่เป็นปลาขนาดเล็กจะมีลายพาดขวางเป็นบั้งสีเทาอยู่หลายแถบ เส้นครีบที่เป็นลายยาวมีสีคลํ้าหรือดำคล้ายเส้นผม เรียกว่า "ไอ้เปี๊ยะ" อันเป็นที่มาของชื่อ สันนิษฐานว่าคงเป็นการทำตัวเลียนแบบแมงกะพรุน
ปลาผมนาง โดยมากจะเป็นปลาที่ว่ายน้ำได้แข็งคล้ายหุ่นยนต์ และมีรูปร่างหน้าตาที่ประหลาด แต่ก็เป็นปลาที่ปราดเปรียวว่องไว และมักไม่เข้าใกล้นักดำน้ำหรือนักท่องเที่ยว แตกต่างจากปลากะมง ซึ่งอยู่ในวงศ์เดียวกัน
แบ่งออกได้เป็น 3 ชนิด คืออาจมีความยาวได้ถึง 80 เซนติเมตร นิยมใช้เป็นปลาเศรษฐกิจ และเลี้ยงกันในพิพิธภัณฑ์สัตว์น้ำ
ตราแผ่นดินของมาเก๊า
ตราแผ่นดินของมาเก๊า เริ่มใช้ พ.ศ. 2542 มีส่วนประกอบคือ
มีคำขวัญในวงกลมสีขาว เขียนว่า เขตบริหารพิเศษมาเก๊าแห่งสาธารณรัฐประชาชนจีน (จีน:中華人民共和國澳門特別行政區)
ของไหลยวดยิ่ง
ของไหลยวดยิ่ง เป็นสภาพของสสารที่ประพฤติเหมือนเป็นของไหลโดยมีความหนืดเป็นศูนย์
ในปี 1937 มีการค้นพบปรากฏการณ์ที่เรียกว่า "ของไหลยวดยิ่ง"ในฮีเลียมเหลว จากการทำการทดลองลดอุณหภูมิลงจนก๊าซฮีเลียมกลายเป็นของเหลว และเมื่อลดอุณหภูมิลงต่อไปอีกจนถึงจุดหนึ่งของเหลวนั้นจะมีสภาพเป็นของเหลวที่ไม่มีความหนืดเกิดขึ้น การค้นพบครั้งนี้แสดงให้เห็นถึงความเชื่อมโยงของตัวนำยวดยิ่งและของไหลยวดยิ่ง กล่าวคือ ตัวนำยวดยิ่งเกิดจากการที่วัสดุไม่มีความต้านทาน ส่วนของไหลยวดยิ่งเกิดจากของเหลวไม่มีความหนืด ความหนืดและความต้านทานมีความหมายทางฟิสิกส์ที่สอดคล้องกัน
พรพรรณ เกษมมัสสุ
พรพรรณ เกษมมัสสุ (นก) เกิดเมื่อวันที่ 16 พฤศจิกายน 2503 มีบิดาชื่อ ไพสิทธิ์ มารดาชื่อ สุจิตรา มีพี่น้อง 7 คน โดยเธอเป็นคนโต สำเร็จการศึกษาจากโรงเรียนกรุงเทพการบัญชี เริ่มเข้าวงการด้วยการแสดงภาพยนตร์เรื่องแรก "สายทิพย์" และโด่งดั่งจากบทนางร้ายเรื่อง "นางพญางูผี" มีผลงานแสดงทางภาพยนตร์และละครหลายเรื่อง จนภายหลังได้ออกจากวงการไปเป็นแอร์โฮสเตสที่สายการบิน คูเวตแอร์ไลน์ นอร์ธเวสแอร์เวย์ และแคนาเดี้ยนแอร์ไลน์ ต่อมาได้แต่งงานและทำธุรกิจอยู่ต่างประเทศ
บันทึกเหตุการณ์
บันทึกเหตุการณ์ () คือเอกสารทางประวัติศาสตร์ที่ระบุข้อเท็จจริงหรือเหตุการณ์ที่ได้เกิดขึ้นในอดีตตามลำดับเวลา มีการกล่าวถึงเหตุการณ์สำคัญและเหตุการณ์ในท้องถิ่นเท่า ๆ กันตามทัศนะของผู้บันทึก จึงต่างจากประวัติศาสตร์และเรื่องเล่าที่เลือกกล่าวถึงเฉพาะบางเหตุการณ์และไม่เน้นตัวผู้เขียนหรือผู้แต่งเรื่อง
ผู้บันทึกเหตุการณ์อาจได้รับข้อมูลมาหลากหลายแบบ ทั้งประสบมาด้วยตนเอง มีผู้อยู่ในเหตุการณ์มาเล่าให้ฟัง หรือแม้แต่ได้ฟังจากที่เล่าต่อ ๆ กันมา
หนังสือบันทึกเหตุการณ์ภาษาอังกฤษที่สำคัญคือ "บันทึกเหตุการณ์ของชาวแองโกล-แซกซัน" ซึ่งเริ่มบันทึกภายใต้พระราชูปถัมภ์ของพระเจ้าอัลเฟรดมหาราชในคริสต์ศตวรรษที่ 9 จนสิ้นสุดการบันทึกในคริสต์ศตวรรษที่ 12 และ "บันทึกเหตุการณ์ของอังกฤษ เวลส์ และสกอตแลนด์" ที่ราฟาเอล โฮลินเชด และคณะร่วมกันเขียน
วิทยาสถานปัจเจกวิทยากัมพูชา
วิทยาสถานปัจเจกวิทยากัมพูชา ( "วิทฺยาสฺถานบจฺเจกวิทฺยากมฺพุชา", , ; ITC) เป็นสถาบันอุดมศึกษาทางด้านเทคโนโลยีซึ่งตั้งในปี ค.ศ. 1964 ซึ่งเป็นผลจากความร่วมมือกันระหว่างกัมพูชาและสหภาพโซเวียต ขณะนั้น ใช้ชื่อว่า วิทยาสถานปัจเจกเทศชั้นสูงมิตรภาพเขมรโซเวียต (; , ) จนถึงปัจจุบันผลิตบุคคลากรไปแล้วกว่าหนึ่งหมื่นคนแล้ว ซึ่งโดยมากมักจะทำงานทางด้านเศรษฐกิจ และ โครงสร้างพื้นฐานทางสังคม
ในปี ค.ศ. 1993 หลังจากสหภาพโซเวียดล่มสลายแล้ว ทางสถาบันได้มีความร่วมมือกันกับรัฐบาลฝรั่งเศสแทนในการปรับปรุงสภาพของสถานบันใหม่ ทั้ง ระบบการบริหาร ระบบการเงิน การเรียนการสอน และการพัฒนาบุคคลกร ในปัจจุบันทางสถาบันได้มีความร่วมมือกับองค์กรต่าง ๆ ดังนี้คือ
วิทยาสถานปัจเจกวิทยากัมพูชามีคณะทั้งหมด 5 คณะ ได้แก่
ปัจจุบันทางสถาบันมีบุคคลากรในระดับปริญญาเอกประมาณ 20 คน และทำการวิจัยในสาขาต่าง ๆ ดังนี้
ตาตุ่มทะเล
ตาตุ่มทะเล หรือมูตอ บูตา เป็นไม้ยืนต้นในวงศ์ Euphorbiaceae เปลือกลำต้นแตกเป็นร่องยาว สีน้ำตาลเข้มถึงดำ ยางสีขาว มีพิษ ใบเป็นใบเดี่ยว สีเขียวเข้ม เมื่อแก่เป็นสีแดง ขอบใบหยักเล็กน้อย ผิวเรียบเป็นมัน ดอกเป็นดอกช่อ ติดกันแน่น มีก้านเดียว แยกเพศและแยกต้นตัวผู้ตัวเมีย ดอกตัวผู้สีเหลือง ส่วนดอกตัวเมียสีเขียว เกสรตัวเมียเป็นตุ่ม ผลเดี่ยว เกือบกลม มีพูสามพู ผิวเหลือง สีเขียวอ่อนถึงน้ำตาล
เป็นพืชที่พบทั่วไปตามป่าชายเลนตั้งแต่อินเดียจนถึงออสเตรเลีย ยางถ้าเข้าตาทำให้ตาบอด ถ้ากินเข้าไปทำให้ท้องเสียอย่างรุนแรง ถูกผิวหนังทำให้ระคายเคือง ใบแห้งบดเป็นผงมีสารพิษมากพอที่จะใช้ฆ่าปลาได้ รากฝนผสมกับน้ำขิงใช้พอกแก้อาการบวมตามมือและเท้า แก่นเผาไฟให้หอม ใช้เป็นส่วนผสมในยาขับลม ฟอกเลือด ขับระดู
วงศ์ยางพารา
วงศ์ยางพารา (Euphorbiaceae) เป็นวงศ์ของพืชดอกที่มี 300 สกุลและประมาณ 7,500 สปีชีส์ ส่วนใหญ่เป็นไม้พุ่ม พบมากในเขตร้อน โดยเฉพาะในแถบอินโด-มลายา และเขตร้อนในทวีปอเมริกา มีความหลากหลายมากในเขตร้อนของแอฟริกา แต่ยังน้อยกว่าสองเขตข้างต้น สกุล "Euphorbia" เป็นสกุลที่พบนอกเขตร้อนมากที่สุด เช่นในแถบทะเลเมดิเตอร์เรเนียน ตะวันออกกลาง แอฟริกาใต้ และทางตอนใต้ของสหรัฐอเมริกา
นันทนา เงากระจ่าง
นันทนา เงากระจ่าง เป็นนักแสดงภาพยนตร์ไทย ระหว่างปี พ.ศ. 2520-2525 เกิดเมื่อวันที่ 25 กันยายน พ.ศ. 2498 เป็นบุตรสาวของ ปยุต เงากระจ่าง มีชื่อเล่นว่า การ์ตูน เนื่องจากปีที่เธอเกิดเป็นปีที่ปยุตได้ประสบความสำเร็จในการสร้างการ์ตูนไทยเรื่องแรก คือเรื่อง เหตุมหัศจรรย์
นันทนา เงากระจ่างจบการศึกษาจากโรงเรียนปานะพันธุ์ วิทยาลัยเพาะช่าง และวิชาการแสดงจากโรงเรียนการแสดงของสมาคมนักแสดงอาชีพแห่งประเทศไทย ขณะเรียนที่โรงเรียนปานะพันธุ์เคยได้เป็นแชมป์ว่ายน้ำ 2 ปีซ้อน ได้ถูกชักชวนให้เข้าวงการภาพยนตร์โดย เชิด ทรงศรี ให้มาแสดงคู่กับ สรพงษ์ ชาตรี ในภาพยนตร์เรื่อง แผลเก่า โดยรับบทเป็น เรียม ภาพยนตร์เรื่องนี้ได้สร้างชื่อเสียงให้โด่งดังและทำรายได้กว่า 13 ล้านบาท มีผลงานภาพยนตร์ต่อมาอีกหลายเรื่องจนกระทั่งภายหลังแต่งงานมีลูกสาว 1 คน และได้ตั้งรกรากที่ประเทศสหรัฐอเมริกาจนถึงปัจจุบัน
ปูขน (ปูก้ามขน)
"สำหรับปูขนอย่างอื่นที่เป็นปูบก ดูที่: ปูไก่"
ปูขน หรือ ปูก้ามขน หรือ ปูเซี่ยงไฮ้ (; ; พินอิน: "dà zhá xiè", "shànghǎi máo xiè"; ; ศัพท์มูลวิทยา: "Eriocheir" (/โอ-ริ-โอ-เชีย/) เป็นภาษาลาตินแปลว่า "ก้ามมีขน" และคำว่า "sinensis" (/ไซ-เนน-ซิส/) มีความหมายว่า "อาศัยในประเทศจีน") เป็นครัสเตเชียนจำพวกปูชนิดหนึ่ง
ปูขนมีถิ่นกำเนิดในประเทศจีน พบอาศัยอยู่ตามทะเลสาบในประเทศจีน เจริญเติบโตอยู่ในสภาพอากาศหนาว และน้ำที่เย็นจัด อุณหภูมิของน้ำต่ำกว่า 10 องศาเชลเชียส บริเวณที่พบมากและเป็นที่รู้จักกันดีคือ ทะเลสาบหยางเถิง ในมณฑลเจียงซู นอกจากนี้ยังพบในประเทศไต้หวัน และบางส่วนของคาบสมุทรเกาหลีไปจนถึงทะเลเหลือง
ปัจจุบันได้แพร่กระจายไปถึงทวีปยุโรป เช่น ประเทศฟินแลนด์, สวีเดน, เดนมาร์ก, เนเธอร์แลนด์, เบลเยี่ยม, เยอรมนี และบางส่วนของประเทศฝรั่งเศสและอังกฤษ
ปูขนมีกระดองรูปทรงสี่เหลี่ยมขนาดกว้าง 7-8 เซนติเมตร สีน้ำตาลปนเหลืองจนถึงน้ำตาลเข้ม มีขนเป็นกระจุกบนขาทุกขาซึ่งถือเป็นลักษณะเด่น ขาเดินคู่แรกเป็นก้ามหนีบ ขาเดินที่เหลืออีก 4 คู่ มีลักษณะเรียวยาว ไม่เป็นใบพาย กระดองส่วนหน้าไม่เรียบ มีตุ่มทู่ ๆ เรียงกัน 2 แถว แถวแรกมี 2 ตุ่ม แถวถัดมามี 3 ตุ่ม ทั้งสองแถวเรียงขนานกับริมขอบเบ้าตาด้านใน ลักษณะเด่นที่สังเกตเห็นได้ชัดคือ ขอบด้านข้างของกระดองมีหนามแหลม 4 อัน ที่ก้ามมีขนสีน้ำตาลเข้มลักษณะเป็นกระจุกคล้ายสาหร่ายหางไก่ ห่อหุ้มหนา โดยเฉพาะบริเวณขอบด้านนอกของก้ามหนีบ อันเป็นที่มาของชื่อสามัญ ซึ่งปูขนนั้นมีลักษณะคล้ายกับปูขนญี่ปุ่น ("E. japonica") ซึ่งอยู่ในสกุลเดียวกัน แต่พบในประเทศญี่ปุ่นมาก
มีวงจรชีวิตอาศัยอยู่ในทะเลสาบที่มีน้ำสะอาดและเย็นจัด เมื่อถึงช่วงฤดูร้อนจะอพยพไปผสมพันธุ์และวางไข่ในทะเลหรือดินดอนสามเหลี่ยมปากแม่น้ำแยงซี ปูขนที่มีร่างกายสมบูรณ์จะมีขนเป็นประกายสีเหลืองทองอ่อน โดยเฉพาะในช่วงฤดูหนาว คือ ในปลายปีของทุกปี คือ เดือนตุลาคม-ธันวาคม
ปูขนจัดเป็นอาหารจีนที่มีชื่อเสียงอย่างมาก และจัดเป็นอาหารที่หายาก มีราคาแพง นับเป็นอาหารระดับฮ่องเต้ เนื่องจากมีจำหน่ายเฉพาะในช่วงฤดูหนาวเท่านั้น เพราะเป็นฤดูผสมพันธุ์ ที่ปูตัวผู้จะมีเนื้อรสชาติหวาน และปูตัวเมียจะมีไข่ เนื่องจากชาวจีนมีความเชื่อว่า ปูขนต้องเป็นปูที่มีความทรหดอดทนมาก เนื่องจากสามารถใช้ชีวิตผ่านฤดูหนาวที่อากาศหนาวเหน็บมาได้ เชื่อว่าหากได้กินเนื้อแล้วจะทำให้แข็งแรงเหมือนปู ปราศจากโรคภัยไข้เจ็บ ทำให้ร่างกายอบอุ่น แก้โรคคออักเสบ รักษาอาการทางเดินอาหารไม่ปรกติ รวมทั้งมีผลในการถอนพิษด้วย ทำให้มีราคาซื้อขายที่สูงมาก ทั้งในจีนแผ่นดินใหญ่, ไต้หวัน หรือฮ่องกง
สำหรับชาวไทยรู้จักรับประทานปูขนมาไม่ต่ำกว่า 30 ปีแล้ว ถึงขนาดเมื่อถึงฤดูหนาวจะเดินทางไปฮ่องกงเพื่อรับประทานปูขนโดยชนิด หรือซื้อกลับมายังประเทศไทยโดยแช่แข็งไว้ในกระติกน้ำแข็ง แต่ปัจจุบันก็สามารถหารับประทานได้ในประเทศไทย โดยวิธีการปรุงปปูขนนั้นก็กระทำได้โดยง่าย โดยใช้วิธีการนึ่งเพียง 15 นาทีเท่านั้น อาจจะมีการใส่สมุนไพรหรือพืชบางชนิดลงไปเพื่อให้ความหอม และรับประทานพร้อมกับจิ๊กโฉ่ว หรือซอสเปรี้ยวของจีน หรือสุราแบบจีน และต้องรับประทานน้ำขิงเป็นของตบท้าย เพื่อปรับสภาพหยินหยางในร่างกายให้สมดุล ซึ่งต้องปรุงให้สุก เพราะจากการศึกษาพบว่า ปูขนนั้นเป็นพาหะของโรคพยาธิใบไม้ในปอด
สำหรับในประเทศไทย ปัจจุบันสามารถเพาะขยายพันธุ์ได้แล้ว ที่โครงการหลวง บนยอดดอยอินทนนท์ จังหวัดเชียงใหม่
ตราแผ่นดินของคูเวต
ตราแผ่นดินของคูเวต เริ่มใช้เมื่อ พ.ศ. 2505 มีส่วนประกอบคือ
มีคำขวัญในริ้บบิ้นสีขาว เขียนว่า รัฐคูเวต (อาหรับ:دولة الكويت)
ตราแผ่นดินของทาจิกิสถาน
ตราแผ่นดินของทาจิกิสถาน ประกาศใช้อย่างเป็นทางการเมื่อปี พ.ศ. 2536 โดยมีลักษณะอย่างเดียวกันกับ ตราเดิมของสาธารณรัฐสังคมนิยมโซเวียตทาจิก. ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก พร้อมกับมีการแก้ไขตราแผ่นดินในบางลักษณะ
ด้านซ้ายช่อดอกฝ้าย และ ด้านขวา รวงข้าวสาลีสุกเป็นรูปวงพระจันทร์ พันด้วยแถบริบบิ้นสีธงชาติ ซึ่งพืชทั้งสองชนิดนี้ เป็นสินค้าสำคัญที่ทำรายได้ให้ทาจิกิซสถาน สื่อถึง ดินแดนที่มีพืชพรรณธัญญาหารอุดมสมบูรณ์ โดย ดอกฝ้าย หมายถึง ความบริสุทธิ์ของชนชาวทาจิก และ รวงข้าวสาลี หมายถึง ความสว่างไสวของชาติเหมือนรวงข้าวสีทอง เหนือช่อดอกฝ้าย และ รวงข้าวสาลี มีรูปภูเขาปาร์มาร์ภายใต้แสงรัศมีของดวงอาทิตย์ ประกอบมีรูปมงกุฎล้อมด้วยดาวห้าแฉก 7 ดวง รูปเหล่านี้เป็นสีทอง รองรับด้วยหนังสือ.
ภายหลังการล่มสลายของสหภาพโซเวียตในปี พ.ศ. 2535 ได้มีการประกาศใช้ตราแผ่นดินแบบแรก มีลักษณะเป็นรูปสิงโตยืนเหยียบภูเขาปาร์มาร์ รองรับรับด้วยรวงข้าวสาลีสุกเป็นรูปวงพระจันทร์ พันด้วยแถบริบบิ้นสีธงชาติทั้งสองข้าง ในสมัยประธานาธิบดี เอมอมาลี ราห์มอน
เปอโยต์ 405
เปอโยต์ 405 () เป็นรถยนต์นั่งขนาดกลาง (Mid-Size Car) ผลิตโดยเปอโยต์ เริ่มผลิตเมื่อปี พ.ศ. 2530 ออกมาเพื่อทดแทนเปอโยต์ 505 () และเลิกผลิตเมื่อปี พ.ศ. 2540 โดยมีเปอโยต์ 406 () มาทดแทน แต่ในบางประเทศ เปอโยต์ 405 ยังมีการผลิตอยู่เพื่อแซยิดรุ่นเดิมไปก่อน เปอโยต์ 405 มีตัวถัง 2 แบบคือ ซีดาน 4 ประตู และสเตชันวากอน 5 ประตู มีเครื่องยนต์ตั้งแต่ 1.4 ไปจนถึง 2.0 ลิตรทั้งแบบเบนซินและดีเซล มีฐานการประกอบที่ประเทศอาร์เจนตินา ,ชิลี ,อียิปต์ ,ฝรั่งเศส ,อินโดนีเซีย ,อิหร่าน ,โปแลนด์ ,ไต้หวัน ,สหราชอาณาจักรและซิมบับเว ตลอดระยะเวลาที่ทำตลาด เปอโยต์ขาย 405 ไปได้ทั่วโลก 2.5 ล้านคัน
ในประเทศไทย บริษัท ยนตรกิจ คอร์เปอเรชั่น จำกัด ซึ่งเป็นผู้ผลิต นำเข้าและจำหน่ายเปอโยต์์ในยุคนั้น เคยนำเข้าเปอโยต์ 405 มาจำหน่ายเมื่อปี พ.ศ. 2532 มีรุ่น 405 GR และ 405 Mi16 จนกระทั่งปี พ.ศ. 2536 จึงมีการไมเนอร์เชนจ์ให้ดูสวยงามขึ้น ยุบรุ่น GR และ Mi16 ลง เหลือแต่รุ่น SRi เครื่องยนต์เปลี่ยนมาใช้เป็นแบบ 4 สูบ SOHC 8 วาล์ว 2.0 ลิตร 123 แรงม้า ภายในออกแบบให้ดูสวยงามขึ้น มีลายไม้แผ่นเล็กๆ แปะอยู่ตรงแดชบอร์ดฝั่งคนนั่ง ล้อลายเดิม แต่กันชนหน้า-หลังที่เป็นแบบสเกิร์ตในตัว กับสปอยเลอร์บนฝากระโปรงท้ายไม่มีให้แล้ว ภาพลักษณ์ของรถจึงออกไปทางแนวหรูขึ้น ต่อมาก็มีรุ่นประหยัด 405 GRi เครื่องยนต์ 1.6 ลิตร 90 แรงม้า ทำราคาแข่งกับรถญี่ปุ่น ก่อนที่ 405 จะหลีกทางให้กับการมาของ 406 ก็มีการนำชื่อ Mi16 กลับมาขายใหม่โดยใช้บอดี้ของ SRi ใส่ชุดแต่งสปอร์ตไฟหน้ากลม 4 ดวง และนำเครื่องยนต์จาก 306 S16 2.0 ลิตร 155 แรงม้ามาใช้ รถรุ่นนี้ในปัจจุบันถือว่าหายากมาก เพราะในช่วงที่ยังวางจำหน่ายอยู่ ก็ไม่ค่อยประสบความสำเร็จมากนัก
ลัทธิหลัว
ลัทธิหลัว () เป็นศาสนาในประเทศจีน หลัว ชิงเป็นศาสดาผู้ก่อตั้งลัทธินี้ขึ้นในปี ค.ศ. 1482 โดยอ้างว่าสืบมาจากนิกายเซนสำนักหลินจี้ แต่แนวคำสอนจริง ๆ เป็นการผสานความเชื่อของลัทธิขงจื๊อ ลัทธิเต๋า และศาสนาพุทธแบบจีน ลัทธิหลัวแพร่หลายอย่างมากและมีอิทธิพลต่อศาสนาต่าง ๆ ในประเทศจีนสมัยราชวงศ์หมิงและราชวงศ์ชิง เช่น ลัทธิอนุตตรธรรม ลัทธิเจ เป็นต้น
คัมภีร์สำคัญของลัทธินี้คือคัมภีร์อู่ปู้ลิ่วเช่อซึ่งศิษย์ของหลัว ชิง เรียบเรียงขึ้นจากคำสอนของหลัว ชิง ที่สาวกช่วยกันจดบันทึกไว้ คัมภีร์นี้แพร่หลายมากแม้แต่ในลัทธิอื่น ๆ เช่น ลัทธิเจและลัทธิอนุตตรธรรมที่ยอมรับนับถือทั้งคัมภีร์อู่ปู้ลิ่วเช่อและศาสดาหลัวชิง
หลัว ชิง มีชิวิตอยู่ในช่วง ค.ศ. 1442 - 1527 เริ่มประกาศศาสนาตั้งแต่ปี ค.ศ. 1482 ถึง ค.ศ. 1509 โดยมีสาวกช่วยกันจดบันทึกคำสอนไว้ เมื่อหลัว ชิง เสียชีวิตแล้วสาวกจึงเรียบเรียงคำสอนนั้นเป็นเล่มคัมภีร์ ชื่อว่า "อู่ปู้ลิ่วเช่อ" ซึ่งแปลว่า "ห้าส่วนหกเล่ม" ลัทธิหลัวแพร่หลายมากในสมัยราชวงศ์หมิงและราชวงศ์ชิง จนมีอิทธิพลต่อลัทธิศาสนาอื่น ๆ ที่เกิดขึ้นตามมาในภายหลัง
ลัทธิที่ได้รับอิทธิพลอย่างมากจากลัทธิหลัว ได้แก่ ลัทธิอนุตตรธรรม และลัทธิเจ
เคคอมสเตเดียม
เคคอมสเตเดียม () เดิมชื่อ เคซีสเตเดียม เป็นสนามกีฬาอเนกประสงค์ตั้งอยู่ใน คิงสตันอัพพอนฮัลล์ ประเทศอังกฤษ ถูกวางแผนการก่อสร้างตั้งแต่ช่วงปลายยุค 1990 โดยสร้างเสร็จเมื่อปี พ.ศ. 2545 ด้วยเงินทุน 44 ล้านปอนด์ ชื่อสนามถูกตั้งชื่อตามผู้สนับสนุนหลักคือ เคซี หรือ คิงสตันคอมมูนิเคชันส์ ซึ่งเป็นผู้ให้บริการโทรคมนาคม และในอนาคตมีแผนการต่อเติมให้สามารถจุผู้คนได้ 32,000 คน
ตราแผ่นดินของอัฟกานิสถาน
ตราแผ่นดินของอัฟกานิสถาน เริ่มใช้เมื่อ พ.ศ. 2547 มีส่วนประกอบคือ
มีคำขวัญทั้งข้างบน ใต้พระอาทิตย์ และริ้บบิ้นสีเหลือง เขียนว่า ข้าพเจ้านับถือว่า ไม่มีพระเจ้าอื่นใดนอกเหนือจากอัลลอหฺ และศาสดามุฮัมมัดคือศาสนทูตแห่งอัลลอหฺ (อาหรับ:أشهد أن لا إله إلاَّ الله و أشهد أن محمد رسول الل)
เอสตาจีอูเบย์รา-รีอู
สนามกีฬาฌูแซ ปิญเญย์รู บอร์ดา () หรือที่รู้จักกันในชื่อ เอสตาจีอูเบย์รา-รีอู () แปลว่า "สนามริมแม่น้ำ" เพราะตั้งอยู่ติดกับแม่น้ำกวาอีบา เป็นสนามฟุตบอลแห่งหนึ่งในเมืองโปร์ตูอาเลเกร ประเทศบราซิล และเป็นสนามเหย้าของสปอร์ตคลับอิงเตร์นาซีออนัล โดยตั้งชื่อตามฌูแซ ปิญเญย์รู บอร์ดา วิศวกรอาวุโสชาวโปรตุเกสที่เป็นผู้ควบคุมการก่อสร้างสนาม แต่เขาได้เสียชีวิตก่อนสนามจะสร้างเสร็จ
แผ่นดินไหวในมณฑลเสฉวน พ.ศ. 2556
แผ่นดินไหวในมณฑลเสฉวน หรือ แผ่นดินไหวในเทศมณฑลหลูซาน เกิดขึ้นเมื่อเวลา 08.02 น. ตามเวลาปักกิ่ง (00:02 UTC) ของวันที่ 20 เมษายน 2556 จุดเหนือศูนย์เกิดแผ่นดินไหวตั้งอยู่ในอำเภอลูชาน นครยาอัน มณฑลเสฉวน ห่างจากเฉิงตูราว 116 กิโลเมตร ตามรอยเลื่อนลองเมนฉานในมณฑลเดียวกันซึ่งได้รับผลกระทบอย่างหนักจากแผ่นดินไหวในมณฑลเสฉวน พ.ศ. 2551 ศูนย์ข้อมูลแผ่นดินไหวจีนคาดขนาด M 7.0 และธรณีศาสตร์ออสเตรเลียคาดไว้ M 7.0 และองค์การสำรวจธรณีวิทยาสหรัฐคาดไว้ M 6.6 ระบบเตือนภัยยุโรปคาดไว้ M 6.6 และองค์การอุตุนิยมวิทยาญี่ปุ่นคาดไว้ M 6.9 จนถึงเวลา 00.00 น. (UTC+8) ของวันที่ 22 เมษายน สามารถบันทึกแผ่นดินไหวตามได้ 1,815 ครั้ง
เอบิโก้ โฮลดิ้งส์
บริษัท เอบิโก้ โฮลดิ้งส์ จำกัด (มหาชน) ( ชื่อย่อ:ABICO) เป็นหนึ่งในบริษัทที่จดทะเบียนในตลาดหลักทรัพย์แห่งประเทศไทย บริษัทดำเนินกิจการรับจ้างผลิตนมยูเอชที นมพาสเจอร์ไรส์ และ น้ำผลไม้พาสเจอร์ไรส์ รวมทั้งผลิตและจำหน่ายน้ำนมดิบ และธุรกิจอสังหาริมทรัพย์ อีกด้วย ปัจจุบันบริษัทอยู่ในระหว่างดำเนินการตามแผนฟื้นฟูการดำเนินงาน
ตริส(เอทิลีนไดเอมีน)โคบอลต์(III)คลอไรด์
ตริส(เอทิลีนไดเอมีน)โคเบลต์(III)คลอไรด์ () เป็นสารประกอบโคออร์ดิเนชันที่มีสูตร [Co(en)]Cl สารประกอบเช่นนี้เป็นสิ่งสำคัญที่สุดในประวัติศาสตร์ของเคมีโคออร์ดิเนชันเพราะมีเสถียรภาพและสเตอริโอเคมีของมัน
เอแคป แอ๊ดไวเซอรี่
บริษัท เอแคป แอ๊ดไวเซอรี่ จำกัด (มหาชน) ( ชื่อย่อ:ACAP) ก่อตั้งและเริ่มดำเนินการในปี พ.ศ. 2541 เดิมชื่อบริษัท เอเชี่ยน แคปปิตอล แอ๊ดไวเซอร์ส จำกัด ปัจจุบันบริษัทดำเนินกิจการด้านการบริหารสินทรัพย์ด้อยคุณภาพ บริษัทจดทะเบียนในตลาดหลักทรัพย์ เอ็ม เอ ไอ
ลักษณะการประกอบธุรกิจของบริษัทและบริษัทย่อย มีการแบ่งลักษณะงานการให้บริการที่ปรึกษาการเงิน ดำเนินธุรกิจบริหารสินทรัพย์ด้อยคุณภาพ แบ่งออกได้ดังนี้
อาดามัส อินคอร์ปอเรชั่น
บริษัท อาดามัส อินคอร์ปอเรชั่น จำกัด (มหาชน) ( ชื่อย่อ:ADAM) บริษัทจัดตั้งเมื่อวันที่ 19 กันยายน 2545 เดิมชื่อบริษัท อาร์ เค มีเดีย โฮลดิ้ง จำกัด (มหาชน) (“RK”) เพื่อประกอบธุรกิจการลงทุนในบริษัทย่อยในลักษณะ Holding Company ปัจจุบันได้ลงทุนในบริษัทย่อย 2 บริษัท คือ บริษัท อาดามัส เวิลด์ จำกัด และ บริษัท อาดามัส เอ็กซ์ตร้า ล้าจซ์ จำกัด โดยกลุ่มบริษัท อาดามัส อินคอร์ปอเรชั่น จำกัด (มหาชน) ดำเนินธุรกิจหลัก 2 ด้าน คือ ด้านธุรกิจบริหารจัดการสถานีทีวีกีฬา T Sports Channel และ ด้านธุรกิจบริหารการตลาด ปัจจุบันบริษัทจดทะเบียนในตลาดหลักทรัพย์ เอ็ม เอ ไอ
ตริส(ไบไพรีดีน)รูทีเนียม(II) คลอไรด์
ตริส(ไบพีไรดีน)รูทีเนียม(II) คลอไรด์ () เป็นสารประกอบโคออร์ดิเนชันที่มีสูตร [Ru(bpy)]Cl เกลือผลึกสีแดงนี้ได้รับการเฮกซะไฮเดรต แม้ว่าทั้งหมดของคุณสมบัติที่น่าสนใจอยู่ในไอออนบวก [Ru(bpy)] ซึ่งได้รับความสนใจมากเพราะคุณสมบัติที่โดดเด่นของออปติคอล คลอไรด์จะถูกแทนที่ด้วยไอออนลบอื่น ๆ เช่น PF
เกลือนี้จะถูกจัดเตรียมโดยการรักษาสารละลายรูทีเนียมไตรคลอไรด์ด้วย 2,2 '-ไบพีไรดีน ในการแปลงนี้ Ru (III )จะลดลงไปถึง Ru (II) และกรดไฮโปโฟสโฟรัส จะถูกเพิ่มมักจะเป็นตัวแทนช่วยลด [Ru(bpy)] เป็นสารเชิงซ้อนโคออร์ดิเนชันแปดด้าน สารเชิงซ้อนเป็นไครัลด้วย D สัดส่วนของกลุ่ม
ฟีฟ่าคอนเฟเดอเรชันส์คัพ 2013
ฟีฟ่าคอนเฟเดอเรชันส์คัพ 2013 () เป็นการแข่งขันฟุตบอลระดับนานาชาติคอนเฟเดอเรชันส์คัพ จัดโดยฟีฟ่า ในปี พ.ศ. 2556 ที่ประเทศบราซิล ก่อนที่จะมีการแข่งขันฟุตบอลโลกในปีถัดไป โดยการแข่งขันจะจัดขึ้นระหว่างวันที่ 15 – 30 มิถุนายน พ.ศ. 2556
ช่วงที่จะมีการแข่งขันฟีฟ่าคอนเฟเดอเรชันส์คัพนั้นบางส่วนจะตรงกับการแข่งขันฟุตบอลโลก 2014 รอบคัดเลือก โซนเอเชีย โดยสมาพันธ์ฟุตบอลเอเชียจึงขอให้ฟีฟ่าเลื่อนวันการแข่งขัน อย่างไรก็ตาม สมาพันธ์ฟุตบอลเอเชียได้ตัดสินใจที่จะปรับเปลี่ยนวันแข่งขันให้ทีมชาติญี่ปุ่นซึ่งเป็นตัวแทนของสมาพันธ์ในคอนเฟเดอเรชันส์คัพเท่านั้น
อิตาลีได้เข้ารอบเนื่องจากสเปนเป็นผู้ชนะเลิศทั้งฟุตบอลโลก 2010 และยูโร 2012
จะใช้สนามแข่งขัน 6 สนามใน 6 เมือง
การจัดสลากแบ่งกลุ่มถูกจัดขึ้นที่ปาลาซีอูดัสกงเวงซอยส์ () ในศูนย์การประชุมอัญเญงบี () เมืองเซาเปาลู เมื่อวันที่ 1 ธันวาคม พ.ศ. 2555
ทีมชาติที่มาจากสมาพันธ์ฟุตบอลเดียวกันจะไม่ได้ถูกจัดในกลุ่มเดียวกัน ดังนั้น หนึ่งทีมจากยูฟ่าจะอยู่กลุ่มเดียวกับอีหหนึ่งทีมจากคอนเมบอล เมื่อบราซิลและสเปนถูกจัดให้เป็นเอ 1 และบี 1 โดยอัตโนมัติไปแล้ว อิตาลีและอุรุกวัยจึงถูกจัดลงในกลุ่มเอและกลุ่มบีตามลำดับ
ผู้ตัดสินทั้ง 10 คนถูกประกาศ และยืนยันอย่างเป็นทางการจากฟีฟ่า เมื่อวันที่ 13 พฤษภาคม พ.ศ. 2556
ตารางการแข่งขันได้รับการเปิดเผยในเมืองรีโอเดจาเนโร เมื่อวันที่ 30 พฤษภาคม พ.ศ. 2555
ทีมชนะเลิศและรองชนะเลิศในแต่ละกลุ่ม จะเข้ารอบรองชนะเลิศต่อไป
เวลาที่ใช้ในการแข่งขันเป็นเขตเวลาบราซีเลีย (UTC –3)
รางวัลดังต่อไปนี้ได้รับสำหรับการแข่งขัน:ลูกฟุตบอลที่ใช้ในการแข่งขันอย่างเป็นทางการได้รับการเปิดตัวระหว่างการจับสลากแบ่งกลุ่มการแข่งขัน มีชื่อว่า "กาฟูซา" () ซึ่งมาจากคำว่า "Carnaval" หรืองานรื่นเริงของบราซิล, "Futebol" หรือฟุตบอล และ "Samba" แซมบา การเต้นแบบบราซิล กาฟู อดีตกัปตันทีมชาติบราซิล ได้รับเชิญมาเปิดตัวลูกฟุตบอลดังกล่าวอย่างเป็นทางการ
วันที่ 2 เมษายน พ.ศ. 2556 ฟีฟ่าได้ยืนยันว่าจะใช้เทคโนโลยีโกลไลน์ในการแข่งขันครั้งนี้
ศรุต สุวรรณภักดี
ศรุฒ สุวรรณภักดี เกิดวันที่ 2 ตุลาคม พ.ศ. 2529 เป็นนักแสดงชาวไทย ส่วนสูง 181 เซนติเมตร น้ำหนัก 70 กิโลกรัม เข้าสู่เส้นทางบันเทิงเพราะเป็นนักเรียนการแสดงของกันตนาดราม่าสคูล และเข้ารอบ 15 คน โครงการสู่ฝันปั้นดาวของรายการ 07 โชว์ รุ่นเดียวกับ พิชยดนย์ พึ่งพันธ์
จบชั้นมัธยมศึกษา จากโรงเรียนเบญจมราชูทิศ จังหวัดนครศรีธรรมราช และ
จบปริญญาตรี สาขาการตลาด มหาวิทยาลัยกรุงเทพ หลักสูตรนานาชาติ
เอกราช กฤตสิริทิพย์
เอกราช กฤตสิริทิพย์ เดิมชื่อ เกิดวันที่ 21 ตุลาคม พ.ศ. 2535 เป็นนักแสดงชาวไทย พระเอกละครจักรๆวงศ์ๆเรื่องแรก เจ้าหญิงแตงอ่อน ปัจจุบันนี้ได้ออกจากวงการไปแล้ว
กชกร ส่งแสงเติม
กชกร ส่งแสงเติม (ชื่อเล่น: กุ๊กกิ๊ก) เป็นนักแสดงชาวไทย จบการศึกษาที่โรงเรียนสายน้ำผึ้ง ในพระอุปถัมภ์ฯ กรุงเทพมหานคร ปัจจุบันกำลังศึกษาระดับปริญญาตรี คณะนิเทศศาสตร์ มหาวิทยาลัยหอการค้าไทย เข้าสู่วงการบันเทิงจากการประกวด Dream Star Search 2010 และได้ตำแหน่งรองชนะเลิศ จากนั้นในปี 2554 มีผลงานละคร เ"สน่ห์บางกอก" ช่อง 7 เป็นเรื่องแรกและบทนางเอกเต็มตัวในละครจักร ๆ วงศ์ ๆ "เจ้าหญิงแตงอ่อน" ในปี 2555 ช่อง 7
ต่อมาในปี 2556 กุ๊กกิ๊ก ได้รับบท เมขลา จากละคร "คือหัตถาครองพิภพ" และเล่นร้ายครั้งแรกจน กุ๊กกิ๊ก ดังในบทนางร้ายอย่างเต็มตัว และมักได้รับบทร้ายเสมอ และก็เป็นนางเอกในละครจักร ๆวงศ์ ๆ
หลวงพ่อโอภาสี
หลวงพ่อโอภาสี หรือ พระมหาชวน (พ.ศ. 2441 - 31 ตุลาคม พ.ศ. 2498) ท่านเกิดที่จังหวัดนครศรีธรรมราชในปี พ.ศ. 2441 ต่อมาเมื่ออายุ 5 ปี ท่านได้เข้าฝากตัวเป็นศิษย์ของพระครูนนท์ จรรยาวัตต์ เจ้าอาวาสวัดนันทาราม อ. ปากพนัง และในขณะที่ท่านบรรพชา ท่านก็ได้ศึกษาพระปริยัติธรรมประกอบไปด้วยกัน ท่านเป็นลูกศิษย์เอกรูปหนึ่งของหลวงพ่อกบ วัดเขาสาริกา ศึกษาพระปริยัติธรรมอยู่ไม่นาน ท่านก็ลาพ่อแม่เดินทางมาศึกษาต่อยังกรุงเทพฯ ถวายตัวเป็นศิษย์ในองค์สมเด็จพระสังฆราชเจ้า กรมหลวงวชิรฌานวงศ์ซึ่งได้รับไว้ในพระอุปการะ ต่อมาท่านได้อุปสมบทเป็นพระภิกษุและมีสมเด็จพระสังฆราชเจ้า กรมหลวงวชิรญาณวงศ์ เป็นพระอุปัชขฌาย์เช่นกัน ท่านได้ศึกษาพระปริยัติธรรมช่วงหนึ่งจนกระทั่งสอบได้เปรียญ 3 ประโยคจนถึงเปรียญ 7 ประโยค ต่อมาในปี พ.ศ. 2484 ท่านได้ออกจากสำนักวัดบวรนิเวศวิหาร ท่านได้ออกธุดงค์ต่อไปยังจังหวัดต่างๆ และได้ไปปักกลดอยู่ที่ของนายเนียม คหบดี ผู้เป็นผู้ที่มีความศรัทธาต่อพระพุทธศาสนา ในช่วงเวลานั้น ท่านก็ปฏิบัติวิปัสสนากรรมฐาน หรือทำกิจของสงฆ์ ชาวบ้านในละแวกนั้นเรียกนามใหม่ท่านว่า หลวงพ่อโอภาสี และประชาชนก็ช่วยกันสร้างกุฎหรือถวายจัตตุปัจจัยเพื่อสร้างวัดป้องกันแดดและฝน หลวงพ่อท่านได้นำจตุปัจจัยทั้งหมดที่ประชาชนนำมาถวายนำไปเผาทิ้งในกองไฟ ซึ่งท่านได้สอนประชาชนว่า การที่เรานำเพลิงเผาจตุปัจจัยเหล่านี้ ก็เปรียบเหมือนการดับเผาจิตใจความรัก โลภ โกรธ หลง ที่มีอยู่ในตัวมนุษย์ หรือเผากิเลสให้หมดสิ้นไปจากชีวิตของมนุษย์ ดังนั้นท่านจึงไม่ยึดติดใดๆในวัตถุและตั้งใจศึกษาพระธรรมตั้งแต่ครองสมณเพศ และสามารถตัดกิเลสได้ ไม่ยึดติดเงินทอง ข้างของเครื่องใช้ สมัยสงครามอินโดจีน พระเกจิอาจารย์จะปลุกเสกวัตถุมงคลมากมายที่มีชื่อเสียงโด่งดัง โดยสำหรับวัตถุมงคลในตอนนั้นของท่านคือ ผ้าประเจียด เป็นวัตถุมงคลที่ดังในสมัยนั้น เชื่อกันว่าสิ่งนั้นจะคุ้มครองทหารไทยในการต่อสู้ในสงคราม และพระเครื่องนั้นผู้ที่บูชาจะต้องเป็นคนที่รักษาศีลธรรมด้วย วัตถุมงคลของท่านก็จะมีเพียงรุ่นเดียวคือ เหรียญครุฑแยกเสมา ประชาชนและลูกศิษย์ของท่านต่างเคราพหลวงพ่อท่านเป็นอย่างมาก บทสวดมนต์หรือคาถาของท่านก็สำหรับให้ประชาชนและลูกศิษย์ลูกหาสวดเพื่อเดินทางไปไหนจะได้ปลอดภัย และมีสิริมงคลในชีวิต ขอเพียงเรายึดมั่นในความดี และท่านก็มีคติคำสอนอยู่อย่างหนึ่งคือ ก่อนจะหลับไปแต่ละวัน ขอให้ทุกคนนึกถึงความดีที่ตนเองทำไปในแต่ละวันด้วย หลวงพ่อโอภาสีได้ถึงแก่มรณภาพลงในวันที่ 31 ตุลาคม พ.ศ. 2498 ในขณะที่พุทธสมาคมแห่งประเทศอินเดียได้ทำจดหมายนิมนต์หลวงพ่อโอภาสีไปนมัสการสังเวชนียสถาน และให้ญาติโยมได้นมัสการอย่างใกล้ชิด จึงทำให้กำหนดการทุกอย่างของงานต้องยกเลิกลงไป ถึงแม้ท่านจะมรณภาพไปนานกว่า 60 ปีแล้วก็ตาม แต่ประชาชนและลูกศิษย์ลูกหาก็ไม่เคยลืมเลือน และยังแสดงความกตัญญูจัดงานสรงน้ำรูปหล่อท่านเป็นประจำ และประชาชนก็เชื่อว่า หลวงพ่อท่านไม่เคยไปไหนเลย ท่านจะอยู่คุ้มครองพวกเราตลอดไป สังขารของหลวงพ่อท่านก็ยังคงอยู่ในสวนอาศรมบางมด มีพุทธศาสนิกชนผู้เคารพศรัทธาไปกราบไหว้บูชามิได้ขาด ประหนึ่งท่านยังมีชีวิตอยู่
เกออร์ค วิลเฮ็ล์ม ฟรีดริช เฮเกิล
เกออร์ค วิลเฮ็ล์ม ฟรีดริช เฮเกิล (, ; 27 สิงหาคม ค.ศ. 1770 – 14 พฤศจิกายน ค.ศ. 1831) เป็นนักปรัชญาชาวเยอรมันในช่วงปลายยุคภูมิธรรม เฮเกิลเป็นนักปรัชญาคนสำคัญของโลกตะวันตก งานเขียนหลายชิ้นของเขามีอิทธิพลอย่างยิ่งต่อปรัชญากลุ่มต่าง ๆ อาทิ ปรัชญาภาคพื้นทวีป (continental philosophy) ปรัชญาวิเคราะห์ (analytical philosophy) และลัทธิมากซ์
อาปิโก ไฮเทค
บริษัท อาปิโก ไฮเทค จำกัด (มหาชน) ( ชื่อย่อ:AH) บริษัทก่อตั้งขึ้นเมื่อวันที่ 25 มีนาคม 2539 เพื่อดำเนินธุรกิจอุตสาหกรรมยานยนต์ ปัจจุบันบริษัทมีบริษัทย่อยและบริษัทร่วมในเครือจำนวน 30 บริษัท โดยแบ่งเป็นบริษัทในประเทศจำนวน 21 แห่งและบริษัทที่มีถิ่นฐานในต่างประเทศอีก 9 แห่ง บริษัทย่อยและบริษัทร่วมเหล่านี้ล้วนเป็นบริษัทที่มีความเกี่ยวเนื่องกับกลุ่มธุรกิจ ผลิตภัณฑ์ และบริการของบริษัทได้แก่ เป็นผู้ผลิตชิ้นส่วนยานยนต์ เป็นผู้แทนจำหน่ายรถยนต์ เป็นผู้ผลิตและจัดจำหน่ายระบบนำร่องการเดินทาง เป็นต้น
ผลิตภัณฑ์ของกลุ่มบริษัทอาปิโก มีความเกี่ยวพันกับธุรกิจการผลิตชิ้นส่วนยานยนต์ประกอบด้วยการผลิตโครงรถกระบะ (Chassis Frame) ผลิตชิ้นส่วนรถยนต์ตีอัดขึ้นรูป (Forging) บริการตีกลึงอะไหล่ชิ้นส่วนรถยนต์ (Machining) ผลิตและจำหน่ายชิ้นส่วนพลาสติก ผลิตชิ้นส่วนประดับยนต์ ผลิตอุปกรณ์ระบบนำร่องการเดินทางโดยรถยนต์ ธุรกิจด้านการพัฒนาโปรแกรมคอมพิวเตอร์สำหรับอุปกรณ์ระบบนำร่องการเดินทางโดยรถยนต์ และเป็นตัวแทนจำหน่ายรถยนต์ โดยมีรายละเอียดของแต่ละกลุ่มผลิตภัณฑ์หลักๆ ดังนี้
อิออน ธนสินทรัพย์
บริษัท อิออน ธนสินทรัพย์ (ไทยแลนด์) จำกัด (มหาชน) ( ชื่อย่อ:AEONTS) บริษัทก่อตั้งขึ้นเมื่อวันที่ 18 กันยายน 2535 ภายใต้ชื่อ บริษัท ไทยเครดิตเซอร์วิส จำกัด ต่อมาในเดือนธันวาคม 2535 บริษัทได้เริ่มประกอบธุรกิจสินเชื่อเช่าซื้อโดยการร่วมทำธุรกิจกับห้างสรรพสินค้าญี่ปุ่นที่เปิดให้บริการในประเทศไทย และได้ทำการเปลี่ยนชื่อเป็นบริษัท สยามเอ็นซีเอส จำกัด หลังจากนั้นในเดือนตุลาคม 2537 บริษัทได้เปลี่ยนชื่อเป็น บริษัท อิออน ธนสินทรัพย์ (ไทยแลนด์) จำกัด และได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย ในเดือนธันวาคม 2544 ปัจจุบันประกอบธุรกิจให้บริการทางด้านการเงินต่างๆ รวมถึงบริการบัตรเครดิต บริการสินเชื่อส่วนบุคคล และบริการอื่นๆ
เจ้าหญิงฮวาฮย็อบ
เจ้าหญิงฮวาฮย็อบ (, ค.ศ. 1733 – ค.ศ. 1752) เป็นพระราชธิดาองค์ที่เจ็ดของพระเจ้าย็องโจกับพระสนมย็องบิน ประสูติในวันที่เจ็ดของเดือนที่สามตามปฏิทินจันทรคติปี ค.ศ. 1743. ในปีที่ 19 ของการครองราชย์ของพระเจ้าย็องโจทรงเฉลิมพระนามว่า ฮวาฮย็อบ หมายถึงความสามัคคี ในปีเดียวกันนั้นเองได้เสกสมรรสกับซินควางซู บุตรชายของผู้ว่าการเมืองหลวงซินมัน
เจ้าหญิงฮวาฮย็อบสิ้นพระชนม์ด้วยโรคหัดในวันที่ยี่สิบเจ็ดเดือนที่สิบเอ็ดตามปฏิทินจันทรคติปี ค.ศ. 1752 ขณะพระชนม์เพียง 19 พรรษา เจ้าหยิงฮวาฮย็อบเป็นสตรีที่งดงามมีความจงรักภักดีต่อพระราชบิดาและพระราชมารดาเป็นพระราชธิดาที่เป็นที่โปรดปรานของพระเจ้าย็องโจแต่พระองค์ทรงผิดหวังที่เจ้าหญิงไม่ใช่ผู้ชาย ในทำนองเดียวกันเจ้าหญิงฮวาฮย็อบทรงสนิทสนมกับเจ้าชายรัชทายาทซาโดพระเชษฐามาก เจ้าชายเป็นผู้ที่รักใครและใส่ใจต่อพระนางมากเมื่อพระนางสิ้นพระชนม์ประจบกับสมเด็จพระราชินีจองซองก็สิ้นพระชนม์ทำให้เจ้าชายรัชทายาทซาโดเสียพระทัยจนสติวิปลาสไป
ทมยันตี
ทมยันตี (Damayantī, दमयन्ती) อาจหมายถึง
เควิน โกรสคร็อยทซ์
เควิน โกรสคร็อยทซ์ (; เกิด 19 กรกฎาคม ค.ศ. 1988) เป็นนักฟุตบอลชาวเยอรมัน ปัจจุบันเล่นในลีกบุนเดิสลีกาให้กับโบรุสเซียดอร์ทมุนด์ในตำแหน่งปีก โกรสคร็อยทซ์มีลูกพี่ลูกน้องหนึ่งคนชื่อ มาร์เซล โกรสคร็อยทซ์ ปัจจุบันเล่นให้กับวุพเพอร์ทาเลอร์ แอสเฟา โบรุสเซีย
มัทซ์ ฮุมเมิลส์
มัทซ์ ยูลีอาน ฮุมเมิลส์ () เป็นนักฟุตบอลชาวเยอรมัน เกิดเมื่อวันที่ 16 ธันวาคม ค.ศ. 1988 ปัจจุบันลงเล่นให้กับบาเยิร์นมิวนิกในบุนเดสลีกา และฟุตบอลทีมชาติเยอรมนีในตำแหน่งเซ็นเตอร์แบ็ก
เขาได้เข้าร่วมกับสถานฝึกเยาวชนของสโมสรฟุตบอลบาเยิร์นมิวนิก ต่อมาในเดือนมกราคม ค.ศ. 2008 ดอร์ทมุนท์ได้ยืนตัวฮุมเมิลส์ไปก่อนจะซื้อตัวในเดือนกุมภาพันธ์ ค.ศ. 2009 ในราคา 4.2 ล้านยูโร เกียรติประวัติของเขากับสโมสรคือ การคว้าแชมป์ลีก 2 ครั้ง และได้รองยูฟ่าแชมเปียนส์ลีก 2012-13
ฮุมเมิลส์ได้รับใช้ทีมชาติเยอรมนีตั้งแต่ปี ค.ศ. 2010 โดยได้ลงเล่นมากกว่า 30 ครั้ง และเป็นตัวแทนของเยอรมนีในการแข่งขันฟุตบอลยูโร 2012 และฟุตบอลโลก 2014
ฮุมเมิลส์เป็นผลผลิตที่ได้มาจากศูนย์ฝึกเยาวชนของบาเยิร์นมิวนิก โดยเขาเข้าศูนย์เยาวชนตั้งแต่ 6 ขวบ เขาได้ลงเล่นครั้งแรกในฐานะนักฟุตบอลอาชีพในนัดสุดท้ายของฤดูกาล 2006–07 ผลในนัดนั้น บาเยิร์นมิวนิกเปิดบ้านชนะไมนซ์ 05 ด้วยคะแนน 5–2
ในเดือนมกราคม ค.ศ. 2008 สโมสรโบรุสซีอาดอร์ทมุนท์ได้ยืมตัวฮุมเมลส์จากบาเยิร์นมิวนิก และเขากลายเป็นกองหลังตัวเลือกแรกอย่างรวดเร็ว เขามักจะจับคู่กับเนเวน ซูบอติช ที่พึ่งเซ็นมาด้วยกันในการเป็นเซ็นเตอร์แบ็กคู่ แต่น่าเสียดายที่ว่าในเดือนสุดท้ายเขาได้รับบาดเจ็บ ต่อมาในเดือนกุมภาพันธ์ ค.ศ. 2009 เขาก็ได้บรรลุสัญญากับสโมสรดอร์ทมุนท์ โดยซื้อตัวมาในราคา 4.2 ล้านยูโร
ในฤดูกาล 2010–11 เป็นปีที่ประสบความสำเร็จที่สุด ด้วยเขาเป็นตัวเลือกแรกในตำแหน่งเซ็นเตอร์แบ็กและได้จับคู่กับซูบอติช ทั้งคู่ช่วยดอร์ทมุนท์มีแนวรับชั้นยอดและได้แชมป์ลีกในปีนั้นด้วย การเล่นในปีนั้นยอดเยี่ยมถึงขนาดเกจิและผู้ฝึกสอนต่าง ๆ ยอมรับว่าเขาเป็นหนึ่งในกองหลังที่ดีที่สุดในบุนเดสลีกาและในยุโรป
ในฤดูกาล 2011–12 ฮุมเมิลส์และดอร์ทมุนส์ได้แชมป์บุนเดสลีกาอีกครั้ง และได้ทำประตูในนัดที่พบกับบาเยิร์นมิวนิกในรายการเดเอฟเบโพคาล 2012 โดยผลคือดอร์ทมุนท์ชนะไปด้วยคะแนน 5–2 ทำให้ปีนั้นได้ดับเบิลแชมป์ และในวันที่ 3 มิถุนายน ค.ศ. 2012 เขาได้ต่อสัญญาฉบับใหม่กับสโมสรจนถึงฤดูร้อน ค.ศ. 2017 ด้วย
เมื่อวันที่ 25 พฤษภาคม ค.ศ. 2013 ฮุมเมิลส์และดอร์ทมุนท์ได้แพ้บาเยิร์นมิวนิกในรายการยูฟ่าแชมเปียนส์ลีก 2013 ที่สนามเวมบลีย์ในกรุงลอนดอน ต่อมาวันที่ 27 มิถุนายน ปีเดียวกัน ดอร์ทมุนท์ได้ชนะบาเยิร์นมิวนิกไป 4–2 ในรายการเดเอฟแอล–ซูเปอร์คัพ
ฮุมเมิลส์ลงเล่นทีมชาติชุดใหญ่ครั้งแรกเมื่อวันที่ 13 พฤษภาคม ค.ศ. 2010 ในนัดกระชับมิตรที่ชะนทีมชาติมอลตาไป 3–0
ในการแข่งขันฟุตบอลยูโร 2012 ฮุมเมิลส์ได้ลงเล่นให้กับทีมชาติเยอรมนีลุยศึกยูโร 2012 โดยเขาลงเล่นครบ 450 นาทีเต็มจากทุกนัดที่เยอรมนีลงเล่น
ฮุมเมิลส์ทำประตูที่สองในนัดแรกที่เขาได้ลงของรายการฟุตบอลโลก 2014 ซึ่งเยอรมนีชนะโปรตุเกส 4–0 หลังจากนั้นเขาก็ไม่ได้ลงเล่นในรอบ 16 ทีมสุดท้ายเพราะป่วย ก่อนจะได้ลงเล่นในรอบ 8 ทีมสุดท้ายซึ่งเป็นนัดที่พบกับฝรั่งเศส และได้โขกประตูชัยให้เยอรมนีชนะฝรั่งเศสไป 1–0 ก่อนจะผ่านเข้ารอบต่อไป
ในวันที่ 11 กรกฎาคม เขาติดหนึ่งในนักฟุตบอลสิบคนที่ที่มีสิทธิ์ได้รางวัลบอลทองคำ ซึ่งรางวัลนี้ไว้ให้สำหรับผู้เล่นยอดเยี่ยมประจำการแข่งขันบอลโลก
เนเวน ซูบอติช
เนเวน ซูบอติช () เกิดเมื่อวันที่ 10 ธันวาคม ค.ศ. 1988 เป็นนักฟุตบอลชาวเซิร์บจากประเทศบอสเนียและเฮอร์เซโกวีนา ปัจจุบันเล่นให้กับอาแอ็ส แซ็งเตเตียนในลีกเอิง เล่น ตำแหน่งกองหลัง
อิลไค กึนโดอัน
อิลไค กึนโดอัน () เกิดเมื่อวันที่ 24 ตุลาคม ค.ศ. 1990 เป็นนักฟุตบอลชาวเยอรมนีเชื้อสายตุรกี ปัจจุบันเล่นให้กับแมนเชสเตอร์ซิตีในพรีเมียร์ลีกของอังกฤษ และฟุตบอลทีมชาติเยอรมนี ตำแหน่งกองกลาง
โบรุสเซียดอร์ทมุนด์
เควิน-พรินซ์ โบอาเทง
เควิน-พรินซ์ โบอาเทง () เป็นนักฟุตบอลอาชีพชาวกานา เกิดเมื่อวันที่ 6 มีนาคม ค.ศ. 1987 ปัจจุบันเล่นให้กับเอซีมิลานในเซเรียอา และฟุตบอลทีมชาติกานา ตำแหน่งกองกลาง
สเตฟาน เอล ชาราวี
สเตฟาน เอล ชาราวี (; เกิดเมื่อวันที่ 27 ตุลาคม ค.ศ. 1992 เป็นนักฟุตบอลชาวอิตาลี ปัจจุบันเล่นให้กับโรมา ในเซเรียอา และ ฟุตบอลทีมชาติอิตาลี ตำแหน่ง กองหน้า 
เอซี มิลาน
โรม่า
ติ๊กเก้อ
ติ๊กเก้อ เป็นแอปพลิเคชันตกแต่งรูปภาพบนโทรศัพท์มือถือ โดยถูกออกแบบและพัฒนาโดยบริษัทแอบโซลูท เพลย์ (Absolute Play) โดยเปิดตัวในแอปสโตร์ ในวันที่ 17 เมษายน พ.ศ. 2556 โดยผู้ใช้งานสามารถถ่ายรูปและตกแต่งรูปภาพโดยใช้สติ๊กเกอร์ที่มีคำคมจากท้ายรถบรรทุก และแบ่งปันผ่านโซเชียลเน็ตเวิร์ก
แอปพลิเคชันมีกระแสการตอบรับอย่างดี โดยหลังจากเปิดตัวไม่นาน ก็มียอดดาวน์โหลดมากกว่า 1,000,000 ครั้งในคืนเดียว จนแม้แต่ผู้มีชื่อเสียงหลายคนยังนำไปใช้แต่งรูป และแบ่งบันผ่านโซเชียลเน็ตเวิร์ก จนเป็นกระแสนิยม
ริกการ์โด มอนโตลีโว
ริกการ์โด มอนโตลีโว () เป็นนักฟุตบอลชาวอิตาลี เกิดเมื่อวันที่ 18 มกราคม ค.ศ. 1985 ปัจจุบันเล่นให้กับเอซีมิลาน(กัปตัน)ในเซเรียอา และฟุตบอลทีมชาติอิตาลี ตำแหน่งกองกลาง
ไทยแลนด์ก็อตทาเลนต์ ซีซั่นที่ 3
ไทยแลนด์ก็อตทาเลนต์ ซีซัน 3 () เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยบริษัท ยูนิลีเวอร์ (ประเทศไทย) จำกัด ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาออกอากาศในประเทศไทย โดยให้เวิร์คพอยท์ เอ็นเทอร์เทนเมนท์ ร่วมกับโซนีมิวสิก เป็นผู้ผลิตรายการ เป็นรายการแรกของเวิร์คพอยท์ที่ผลิตด้วยการถ่ายทอดสด นับเป็นประเทศที่ 43 ของโลก และประเทศที่ 5 ของเอเชียที่มีรายการนี้ และเป็นฤดูกาลที่ 3 ของประเทศไทยหลังได้การตอบรับอย่างดีในสองฤดูกาลแรก
รอบออดิชั่น แข่งขัน ณ โรงละครอักษรา คิง พาวเวอร์ คอมเพล็กซ์ เป็นเวลา 9 วัน ตั้งแต่วันที่ 18 - 26 มีนาคม 2556 และจะนำเทปบันทึกภาพมาออกอากาศทุกวันอาทิตย์ ตั้งแต่วันที่ 2 มิถุนายน 2556 - 7 กรกฎาคม 2556 จำนวน 6 ตอน ซึ่งรอบนี้จะเป็นรอบที่ได้ทำการออกอากาศทางโทรทัศน์แบบในหลายๆ ประเทศที่ทำกันโดยมีผู้เข้าแข่งขันจากรอบคัดเลือกเข้าสู่รอบออดิชั่นจำนวน 400 การแสดง ซึ่งผู้เข้าแข่งขันจะต้องโชว์ความสามารถในการแสดงของตนเองได้ภายใน 2-4 นาที ซึ่งกรรมการมีสิทธิ์กดให้หยุดการแสดงได้ ถ้าหากกรรมการกด Buzzer ครบ 3 คนเมื่อใด การแสดงต้องยุติทันที จากนั้นคณะกรรมการจะพิจารณาความสามารถโดยใช้เสียงอย่างน้อย 2 ใน 3 ในการตัดสินว่าผู้แข่งขันจะผ่านเข้าสู่รอบต่อไปได้หรือไม่ จากนั้นกรรมการจะคัดเลือกจากเทปการแสดงของผู้ผ่านเข้ารอบอีกครั้งให้เหลือ 36 การแสดงสุดท้าย เข้าสู่รอบรองชนะเลิศ
36 ทีม ที่เข้ารอบจะได้รางวัลเงินสดทีมละ 10,000 บาท จากเรโซนา รอบรองชนะเลิศจะเป็นการถ่ายทอดสดการแข่งขันของ 36 การแสดงสุดท้ายไปสู่ผู้ชมทั่วประเทศเป็นเวลา 6 สัปดาห์ จากสตูดิโอเวิร์คพอยท์ จังหวัดปทุมธานี โดยการตัดสินใช้คะแนนโหวตของผู้ชมผ่านการส่งเอสเอ็มเอสในช่วงถ่ายทอดสดเป็นหลัก ผู้ที่มีคะแนนโหวตสูงสุดจะได้ผ่านเข้ารอบสุดท้ายโดยอัตโนมัติ ส่วนผู้ที่ได้คะแนนโหวตในอันดับที่ 2 และ 3 กรรมการจะตัดสินว่าใครจะผ่านเข้ารอบโดยใช้เสียงสองในสามเช่นเดียวกับรอบออดิชัน ในรอบนี้ส่วนของการแสดงจะบันทึกเทปล่วงหน้าก่อนสามชั่วโมงถึงหนึ่งชั่วโมงก่อนเวลาออกอากาศเพื่อป้องกันความผิดพลาด ส่วนการประกาศผลจะเป็นการถ่ายทอดสดในกรณีที่มีรายการพิเศษ ซึ่งทำให้ไทยแลนด์ก็อตทาเลนต์ ซีซั่นที่ 3 ไม่สามารถออกอากาศตามเวลาปกติได้ ไทยทีวีสีช่อง 3 จะเลื่อนเวลาออกอากาศตามความเหมาะสม สำหรับการเลื่อนเวลาออกอากาศ เคยปรากฏดังต่อไปนี้
รอบชิงชนะเลิศเป็นการถ่ายทอดสดการแข่งขันของ 12 การแสดงสุดท้ายโดยกรรมการจะมีสิทธิ์ในการกดปุ่ม ปุ่มบัสเซอร์สีแดง อยู่เช่นเดิมแต่จะไม่มีการนับเสียงโหวตจากคณะกรรมการแต่อย่างใด (อย่างไรก็ดีในระหว่างการแนะนำกติกา พิธีกรได้ระบุว่ากรรมการจะไม่กดปุ่มบัสเซอร์ระหว่างการแสดง) ในฤดูกาลที่ 3 นี้สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 2 โดยจะเปิดโหวตแบบปกติและยาวไปจนถึงเวลา 20:15 และจะถ่ายทอดสดประกาศผลผู้ชนะในเวลา 20:15-20:30 นาฬิกาของวันนั้นเลย ใช้ระบบ 1 เบอร์ ต่อ 1 โหวต
เป็นที่น่าสังเกตว่าในฤดูกาลนี้ รอบรองชนะเลิศ และ รอบชิงชนะเลิศ ไม่มีการกดปุ่มบัสเซอร์จากกรรมการระหว่างการแสดงเลยแม้แต่ครั้งเดียว ขณะเดียวกันการตัดสินจากคณะกรรมการในรอบรองชนะเลิศทุกครั้งนั้น กรรมการจะมีมติเป็นเอกฉันท์เสมอ ซึ่งก็อาจจะเกิดขึ้นได้ แต่ในรอบชิงชนะเลิศ พิธีกรได้แจ้งว่ากรรมการจะไม่กดปุ่มบัสเซอร์อยู่แล้วไม่ว่าจะอย่างไรก็ตาม
รางวัลนาฏราช สาขากำกับศิลป์ยอดเยี่ยม
รางวัลนาฏราช สาขากำกับศิลป์ยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ผู้ออกแบบฉากที่สามารถออกแบบและจัดฉากได้สวยงาม เหมาะกับยุคสมัย สื่อถึงความเป็นจริงมากที่สุด ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์
ไอร่า แฟคตอริ่ง
บริษัท ไอร่า แฟคตอริ่ง จำกัด (มหาชน) ( ชื่อย่อ:AF) ก่อตั้งเมื่อวันที่ 6 มกราคม 2540 โดยใช้ชื่อว่า บริษัทธนมิตร แฟคตอริ่ง จำกัด โดยการร่วมทุนระหว่าง บริษัท เซ็นทรัล รีเทล คอร์ปอเรชั่น จำกัด ถือหุ้นร้อยละ 50 กลุ่มธนาคารไทยพาณิชย์ จำกัด (มหาชน) ถือหุ้นร้อยละ 38 และกลุ่มผู้ถือหุ้นอื่น ถือหุ้นร้อยละ 12 โดยมีวัตถุประสงค์ในการจัดตั้ง เพื่อดำเนินธุรกิจแฟคตอริ่งโดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade) เนื่องจากบริษัท เซ็นทรัล รีเทล คอร์ปอเรชั่น จำกัด มีบทบาทสำคัญในธุรกิจค้าปลีกจึงมีฐาน Supplier เป็นจำนวนมาก ซึ่งเป็นกลุ่มลูกค้าเป้าหมายสำคัญของธุรกิจแฟคตอริ่ง ในขณะที่กลุ่มธนาคารไทยพาณิชย์ จำกัด (มหาชน) ทำหน้าที่ให้การสนับสนุนด้านการเงินแก่บริษัท บริษัทเข้าจดทะเบียนในตลาดหลักทรัพย์ เอ็ม เอ ไอ เมื่อวันที่ 25 สิงหาคม 2547
เอเซียไฟเบอร์
บริษัท เอเซียไฟเบอร์ จำกัด (มหาชน) ( ชื่อย่อ:AFC) บริษัทดำเนินธุรกิจเป็นผู้ผลิตและผู้จำหน่ายผลิตภัณฑ์ไนล่อนทั้งชนิดเม็ดและเส้นใย เพื่อใช้เป็นวัตถุดิบในอุตสาหกรรมปั่นด้าย ทอผ้า และถักผ้า
ดำเนินธุรกิจเป็นผู้ผลิตและผู้จำหน่ายผลิตภัณฑ์ในล่อนทั้งชนิดเม็ดและเส้นใย เพื่อใช้เป็นวัตถุดิบในอุตสาหกรรมปั่นด้าย ทอผ้า และถักผ้า โดยมีผลิตภัณฑ์และบริการหลักอยู่ 5 ประเภทด้วยกัน
เอเชีย กรีน เอนเนอจี
บริษัท เอเชีย กรีน เอนเนอจี จำกัด (มหาชน) ( ชื่อย่อ:AGE) บริษัทก่อตั้งขึ้นเมื่อวันที่ 18 มีนาคม 2547 เพื่อประกอบธุรกิจเป็นผู้นำเข้าและจัดจำหน่ายถ่านหินสำหรับโรงงานอุตสาหกรรม
บริษัทประกอบธุรกิจเป็นผู้นำเข้าและจัดจำหน่ายถ่านหินสำหรับโรงงานอุตสาหกรรม โดยจัดจำหน่ายถ่านหินบิทูมินัสคุณภาพดีจากประเทศอินโดนีเซีย ที่ให้ค่าพลังงานความร้อนสูง และมีผลกระทบต่อสิ่งแวดล้อมน้อย ซึ่งกลุ่มลูกค้าโดยส่วนใหญ่ของบริษัท คือ กลุ่มโรงงานอุตสาหกรรมประเภท อุตสาหกรรมสิ่งทอ อุตสาหกรรมอาหาร อุตสาหกรรมผลิตภัณฑ์ยาง และอุตสาหกรรมพลังงานทดแทน
โรงพยาบาลเอกชล
บริษัท โรงพยาบาลเอกชล จำกัด (มหาชน) ( ชื่อย่อ:AHC) โรงพยาบาลก่อตั้งขึ้นในปี 2521 ในปัจจุบันมีโรงพยาบาลมี 2 สาขา ตั้งอยู่ที่จังหวัดชลบุรีทั้งสองสาขา โดยทั้ง 2 สาขาเปิดให้บริการทุกวัน ตลอด 24 ชั่วโมง และให้บริการสุขภาพครบวงจร
เอเชียน อินซูเลเตอร์
บริษัท เอเชียน อินซูเลเตอร์ จำกัด (มหาชน) ( ชื่อย่อ:AI) บริษัทก่อตั้งขึ้นเมื่อวันที่ 12 พฤษภาคม 2524 โดยมีวัตถุประสงค์หลักในการประกอบธุรกิจผลิตและจำหน่ายลูกถ้วยไฟฟ้าเพื่อใช้ในกิจการไฟฟ้าและพลังงาน ในวัน 19 มีนาคม 2547 บริษัทดำเนินการแปรสภาพบริษัทจำกัดเป็นบริษัทมหาชนเพื่อเสนอขายหุ้นเพิ่มทุนต่อประชาชนและนำบริษัทเข้าจดทะเบียนในตลาดหลักทรัพย์